Troioù-kamm Alanig al Louarn/9 - Wikimammenn\nTroioù-kamm Alanig al Louarn/9\n< Troioù-kamm Alanig al Louarn\nTroioù-kamm Alanig al Louarn\n◄ War hent Kemper An emgann-daou ►\nAlanig a oa degouezet e-kreiz sal vras ar palez. A-raok m’en doa digoret an nor e oa sounn e benn ha lorc’hus e galon. Goude, avat, pa welas an aotrounez bodet en-dro d’an tron, enebourien ar peurvuia anezo (rak e vignoned o doa dizoñjet dont), Alanig a grogas da grena ha da c’hlaza.\n« Kalon, kalon, va niz », eme Flaer, « pe emañ graet ganeoc’h. »\n« Gwir », eme Alanig, « kelenn mat a rit ac’hanoun. Me a dalvezo d’eoc’h ho furnez hag hoc’h aliou ma teuan a-benn d’en em denna ac’han, eur wech c’hoaz. Mil bennoz d’eoc’h ! »\nAlanig al louarn a daolas eur sell en-dro d’ezañ. Gwelout a reas e-touez ar varoned hag an duged eun niver bras a gerent, met nebeut a vignoned leal. Evit ma vo ar wirionez ganimp penn-da-benn, anzavomp dioustu en doa al louarn graet da gement hini anezo ar brasa droug m’en doa gallet ober.\nAlanig a benndaoulinas dirak ar roue azezet war e dron, hag a lavaras d’ezañ gant kalz a flourder :\n« Doue ho tiwallo atao, roue meur, c’houi hag ar rouanez, hoc’h itron. Ra blijo gantañ derc’hel ac’ha noc’h e-pad pell amzer c’hoaz e penn ar rouantelez, evit ma vevo ho sujidi e peoc’h. C’houi a gar ar wirionez dreist pep tra, c’houi a gar ar justiz. Ho lezennou a zo diazezet war ar furnez, ha dirak ho lez-varn e c’hounezo eul loen divlam war eul loen kablus. Eur roue just a zo eun teñzor evit an holl dud. E Kerne hag e Leon ne glevan e ti va mignoned nemet meuleudi evidoc’h. Hervez ma lavaront, n’eus ket bet er vro eur roue ken mat abaoe ar roue Salomon. Bez’ ez eus kalz tud all hag a vousc’hoarz dirazoc’h, hag a stou o fenn dirazoc’h, ha n’ouzont nemet ho meuli pa vezont dirazoc’h. Dirazoc’h e lavaront : roue galloudek, roue glorius, roue leun a furnez hag a vadelez. Met, pa o deus troet o c’hein e vez klevet eur gaoz all. Evel ar gwenneien, an dud o deus daou du ; ha pa vez sellet piz ouz o ene, e vez gwelet n’int mat nemet da veza taolet e renk ar gwenneien faos. A ! ma tougfe pep hini war e dal ar menoziou fall a zo kuzet e dounder e galon, ouspenn unan eus an aotrounez a zo er sal-mañ a stoufe buan e benn. Met n’oun ket deut amañ da damall ar re all na da zisplega an holl droiou kamm o deus graet. Dont a ran, loen tamallet e gaou, da glevout ho parnedigez ha da c’houzañv prizon ha galeou ma selaouit va enebourien, pe da vont ac’han, uhel va fenn hag enoret gant an holl, ma selaouit mouez ho koustiañs hag hini ar justiz. »\nAn holl loened a dostaas da selaou Alanig, hag, o klevout e gomzou, e choment souezet-maro.\n« Na pebez hardisegez ! » a lavare Job.\n« Mantrus eo », eme Lom.\n« Eur vez ! » eme Lip-e-Bao.\nPenaos ? Torfedou Alanig a oa anevezet gant an holl, ha mil bell ’zo en doa dellezet al loen ar maro krisa, ha gounit a raje adarre abalamour ma oa teodet-kaer ? A, nann, nann, nann !\nAl loened a oa droug enno. Krozal a raent. Neuze, Nobl ar roue a gomzas :\n« Alanig », emezañ, « c’houi a zo eur gwall loen hag eul loen vil, hag ho komzou flour ne dalvezint ket d’eoc’h. En ho komzou neus nemet gevier. Ho kevier, avat, o devo eun termen. Re bell oc’h bet lezet war an douar da lakaat an droug hag an dizurz em rouantelez, da laza Lammig en ho kastell, da laza c’hoar ar vran er waremm, da c’hedal va sujidi war lez an hentou, ha da lavarout d’ezo : salud, mignoned ; ha da lammat warno pa vezont dievez ».\n« Selaouit, roue… »\n« Na roue na tra ! A-walc’h, a-walc’h ! Poan benn am eus o selaou ho kevier. Mez am eus zoken o welout ac’hanoc’h beo dirak va daoulagad. Pell ’zo, ma vijen bet eur roue ken fur ha ma lavarit, e vijec’h bet krouget ouz beg an uhela gwezenn evlec’h. Ho torfedou a zo brudet er-maez eus ar vro zoken, ha bremaik e vezo lavaret n’eo ket me ar roue, ma vez lezet al laeron hag ar forbaned da veva diouz o micher em rouantelez, hep beza ankeniet ».\n« Selaouit », eme Alanig.\n» Peoc’h ! a lavaran, ha krouget e viot ! »\nAlanig a soñje gant kalz a velkoni :\n« Allas, allas ! petra e teuin-me da veza ? O, ma c’hellan mont ac’han eur wech all c’hoaz ! N’eus nemet enebourien dirazoun, ha kounnaret int ouspenn ! Hini ebet anezo n’en deus truez ouzin. Va gwella alvokad a vezo va zeod, ma vezan lezet da gaozeal eur pennadig c’hoaz ».\n« Roue », emezañ, « hervez meur a hini em eus dellezet ar maro… »\n« A gred d’in ».\n« Roue, daoust ha plijout a raio ganeoc’h selaou ac’hanoun eur pennadig c’hoaz ? »\n« Komzit, ha bezit berr, dreist-holl ».\n« E gwirionez e lavaran d’eoc’h, roue galloudek ma kav d’eoc’h em eus dellezet ar maro, va lezit da lavarout d’eoc’h hoc’h eus selaouet va enebourien gant re a vadelez. Klevit. Daoust ha n’oun ket bet ho prasa mignon er reuz hag er gwall zarvoudou ? Piou en deus roet d’eoc’h an aliou fura, er brezel hag er peoc’h, ma n’eo ket Alanig ? Met va deskadurez ha va furnez a zisplijas d’am enebourien. Ha ni, neuze, emezo, ne dalvezomp netra ? An avi, ar wasa avi, a grignas kig o c’halon, ha heti a rejont va maro abaoe an deiz m’o doa graet anaoudegez ganin. Ha kredi a ra d’eoc’h e vijen deut d’ar palez ma vije bet eun torfed bennak war va c’houstiañs ? An hini a zo kablus a dec’h atao diouz ar barner, ha me, panevet oun divlam, ne vijen ket bet gwelet amañ. Chomet e vijen em c’hastell, e holl zoriou serret, prennet ha sparlet. Ne vijen ket deut er-maez evit aour ar bed holl. Met den onest ebet ne gavo netra da rebech d’in. D’ho lez-varn oun deut evit diskouez n’eo nemet gevier an torfedou a zo tamallet d’in ».\n« Gwir eo », a soñje ar roue, « pa vez unan kablus, e tec’h diouz an archerien ha diouz ar varnerien ».\n« Lostigloan », eme Alanig, « a damall ac’hanoun, pa ne vezan ket dirazañ. Setu oun degouezet. Pelec’h emañ, ma vo gwelet gant piou emañ ar wirionez ? Me a zisplego d’eoc’h eeun ha fraez ar wirionez, ma karit teurel evez ha digeri ho tiouskouarn ;\nEn deiz all e oan azezet war dreuzou dor vras va c’hastell, o kemer aer vat evel kustum, pa dremenas Lostigloan gant an hent bras. Gwelout a reas ac’hanoun. Dont a reas d’am c’havout ha d’am saludi. Lavarout a reas d’in edo o vont da balez ar roue.\n« Beaj vat ! » emeve d’ezañ.\nNeuze ar c’honikl, gant eur vouez trist-kenañ ha gant dour en e zaoulagad, a lavaras d’in :\n« Alanig kaez, n’oc’h ket evit gouzout pegen skuiz oun hag an naon am eus ».\n« Deuit tre », emeve, « ma vo roet d’eoc’h da zebri ha da eva ».\n« Bennoz Doue d’eoc’h », emezañ, « evit ho madelez ».\nVa gwreg a servijas d’ezañ eun tamm bara penn-da-benn an dorz, goude ledet warnañ eur gwiskad teo a amann. Da c’houde e voe lakaet dirazañ war an daol eur mell pladad kignez. Va mab bihan a dostaas ouz an daol hag a gemeras eur gignezenn diwar ar plad. Lostigloan a roas d’ezañ eun taol war ar fri, ken herr, ma strinkas ar gwad d’an daou du. Va mab brasa, avat, en doa gwelet an taol-dourn. Lammat a reas war Lostigloan, ha, gant an imor bras a zo en e gorf, e stardas toull-gouzoug ar c’honikl. Setu aze ar pez a zo c’hoarvezet, ha netra ken. Dre eurvad e oan er sal all, e-kichen. Dic’haloupat a ris da lakaat ar peoc’h etrezo. A, ma vije bet va ene ken du ha ma lavar, em bije lezet anezo gant o abadenn c’hoari, hag, e berr amzer, e vije bet al Lostigloan-se kaset d’ar bed all. Setu ar pez am eus gounezet : me eo an hini en deus saveteet e vuhez d’ezañ, hag, hervez ma lavar, em eus bazataet anezañ ha sachet war e skouarn betek ma ’z eo bet diframmet. Eur feson divalo en deus da drugarekaat evit ar mad graet dezañ.\nSetu bremañ eun afer all, hini ar vran. C’hoar ar vran lazet a oa deut d’am c’hastell, en deiz all, mall warni ha spontet-naet.\n« Alanig, Alanig », emezi, « deuit du-mañ, buan-ha-buan. Va c’hoar he deus lonket eur mell draen pesk. N’eo ket evit tenna hec’h alan. Emañ o vont da vervel. Deuit buan, ha marteze e teuot a-benn da denna an draen diouz toull he gouzoug ».\nRedek a ris war-eeun da di ar vran. Met, pa oan degouezet, allas, allas ! ar c’hoar a oa astennet war he gwele, maro-mik. Digeri a ris he genou d’ezi, sellout a ris e toull he gouzoug. Draen pesk ebet ennañ ! E feson, e oa diskennet betek ar galon, hag en doa degaset eur maro trumm. Ha me a zo tamallet adarre ! Me an hini en deus lazet anezi. Me a vezo paket a-benn eur wech all oc’h ober vad d’an nesa, a, ya, ya, kredit ! Marteze an hini a damall ac’hanoun eo an hini a zo kablus, rak, lavaret em eus d’eoc’h, n’em eus gwelet draen ebet e toull ar gouzoug. Pelec’h emañ c’hoar ar vran ? Lavarit d’ezi dont amañ. Gwelout a raimp ha kredi a raio tamall ac’hanoun pa vezin dirazi. Ya, lavarit d’ezi dont, ha ra zegaso testou ma he deus. Skuiz oun a-benn ar fin o tougen war va c’houstiañs torfedou ar re all ».\nGalvet e voe ar vran, met ne zeuas bran ebet er sal.\n« Eñ ! Gwelout a rit ? » eme Alanig ar vran, « ne gred ket dont, abalamour emaoun amañ. An holl droiou fall a vez taolet war va c’hein pa vezan pell, ha pa vezan tost e trouc’h kuit an tamaller. An dra-se a zo mat eur wech, diou wech, teir gwech… Skuiz oun aet avat ! An hini a damallo ac’hanoun hiviziken, e c’houlennin digantañ dont war ar blasenn gant testou ha gant an armou a blijo d’ezañ, ma vezo emgann start, ha gwelet e vo piou a c’hounezo. Piou a gred rebech d’in eun dra bennak ? N’en deus nemet sevel ha lavarout d’in pelec’h e vezo an emgann, ma walc’hin va enor en e wad. A ! Aotrou ebet ne gred digeri e c’henou bremañ ? »\nAn aotrounez a selaoue, gwall nec’het. Den ne save.\n« Gwelit », eme Alanig, « kablus oun, pe n’oun ket ? Lakaat a ran eur blouzenn war va skoaz dehou; piou a gredo tenna anezi kuit ? Eur wech, diou wech hanter… den ne respont ? »\n« Me ! » a lavaras eur vouez.\nJob eo an hini en doa komzet. Raouliet e oa gant ar gounnar.\n« Petra hoc’h eus da lavarout, Job ? » a c’houlennas ar roue digantañ. « Displegit dimp ho klemmou penn-da-benn ».\n« Brao, brao, Job ! » a lavare an aotrounez.\nEun tammig plijadur o devo bremaik, nann o klevout dibuna klemmou, met o welout an emgann etre ar bleiz hag al louarn. Ar gourenou hag an emgannou eo ar pez a blije ar muia d’an aotrounez e lez ar roue Nobl.\nJob a grogas gant e bennad :\n« Roue meur », emezañ, « Alanig a zo gwall anavezet e pevar c’horn ar rouantelez evel gaouier, mignon disleal, laer, toueller ha muntrer. Perak e vezo lezet pelloc’h an teodeger milliget-se da vernia adarre gaou war c’haou ? Daoust ha n’en deus ket graet betek-hen a-walc’h a c’hoaperez ouzimp ? Piou an hini a zo diskiant a-walc’h da gredi eur ger zoken eus komzou al louarn-se ? »\n« Aotrou Job », eme Alanig, « c’houi a lavar oun gaouier, met ne brouit ket em eus lavaret gaou, ne brouit ket kennebeut oun mignon disleal, laer ha muntrer evel ma fell d’eoc’h rei da gredi, hag ar blouzenn a zo betek-hen war va skoaz. Petra hoc’h eus da rebech d’in ? »\n« Petra am eus da rebech d’eoc’h ? Hag e kredit ober ar goulenn-se war eun ton ken reiz, evel ho pije bevet betek-hen eur vuhez fur ha santel en eur gouent bennak ? O, la, la ! Selaouit holl, aotrounez : warc’hoaz vintin e vezo eiz devez eeun-hag-eeun, va gwreg a oa o pourmen war ribl eul lenn. Yen-skourn e oa an amzer, hag an dour a oa goloet gant eur glerenn deo. Va gwreg he doa naon, ha dre an amzer griz ne vez ket kavet war ar maez peadra da chaokat. D’an ampoent e tremenas Alanig :\n« Salud d’eoc’h, itron », emezañ, « pell ’zo n’em eus ket bet an eurvad d’ho kwelout. Petra ho tegas ? »\nVa gwreg a lavaras d’ezañ e oa aet sempl gant ar skuizder hag an naon.\n« A, naon hoc’h eus ? » eme an amprevan ; « n’eo ket diaes kavout amañ peadra da zebri. Al lenn-mañ a zo leun a besked. N’eus nemet terri ar glerenn evit paka anezo. »\nAl louarn a reas eun toull er glerenn hag a lavaras d’am gwreg :\n« Lezit ho lost da goueza en toull am eus graet ».\nVa gwreg a reas evel ma oa lavaret d’ezi. A-benn eun abadenn he doa droug en he lost.\n« Ar pesked a zo o kregi », eme Alanig ; « chomit eur pennadig c’hoaz ; pa ne c’hellot mui padout gant ar boan, neuze sachit, sachit herr ; eur bern pesked a vezo stag ouz ho lost ».\nVa gwreg a sentas adarre. Eun eur goude, ne oa ket evit padout gant ar boan. Goulenn a reas digant al louarn ha deut e oa ar mare da sacha.\n« Ya, ya », emezañ, « sachit bremañ, kenañ, kenañ, hep damant ebet evit ho lost. Gwelout a reot bremaik an dluzed, an darzed hag ar siliou a zo stag outañ. Marteze zoken e pesketaot eun eog kaer bennak… »\nPadal, al lost a oa paket er glerenn ! Al louarn a redas kuit en eur c’hoarzin. Va gwreg a sachas hag a sachas. Yudal a reas gant ar boan. Kouerien a glevas. Deredek a rejont gant ferc’hier ha bouc’hili. A-bell e klevis ivez anezi o hopal hag o c’houlenn sikour. Mont a ris daveti d’ar red.\nA-benn neuze he doa gallet en em denna. Kavout a ris anezi o redek war lez al lenn hag ar gouerien o hopal war he lerc’h : laerez deñved ! He lost, avat, a oa chomet er glerenn !\nAl louarn, d’an ampoent, en doa trouc’het eur pen- nad mat a hent. Panevet se, krrr ! gant ar fulor a oa ennoun, em bije distripet anezañ ha graet bleud gant e eskern.\nRoue madelezus hag aotrounez, klevet hoc’h eus va istor. Mantrus eo. Karout a rit ar justiz, ha fiziañs am eus e vezo kastizet al louarn evel ma ’z eo dleet. Va gwreg a zo war he gwele, ha n’ouzon ket peur e vezo pare. Plijadur a rafe dezi klevout eo bet krouget al loen vil a zo kaoz ma ne c’hello mui en em ziskouez hep ruzia gant ar vez dirak gouenn ar bleizi. Klevet hoc’h eus, louarn milliget ? Daoust ha n’eo ket gwir ar pez a lavaran ? Ar blouzenn a zo war ho skoaz a zo o vont d’an traoñ ».\nHa Job a gemeras peg er blouzenn hag he stlapas ouz genou al louarn en eur lavarout d’ezañ :\n« Gwelomp bremañ piou eo ar mestr ».\nNobl a lavaras :\n« Unan a zo bet klevet. Dleet eo selaou ivez egile. Alanig al louarn, ha gwir eo rebechou Job ar bleiz ? »\n« Gwir a lavaran-me », eme Alanig. « Gevier int penn-da-benn, hag aes eo d’in rei d’eoc’h da c’houzout, en istor-se, ar gaou hag ar wirionez. Setu penaos eo degouezet : kavet em boa gwreg Job war lez an hent. Naon bras he doa. Petra ’ris neuze ? Feiz, diskouez d’ezi an tu da besketa. O heulia va aliou penn-da-benn, he dije paket pesked, met ne felle ket d’ezi paka eur pesk pe zaou, nemet eur bern pesked en eun taol. Gant re gorfadeg e vez droug-kof, hag ar vleizez, gant he fec’hed a lontegez he deus kollet he lost. Piou eta en doa lavaret d’ezi chom ken pell-se azezet war vevenn an toull da riella he fenn-adreñv ? Aes a-walc’h eo gouzout e vije deut an toull-se da veza stanket adarre gant eur glerenn nevez. Ma ne gompren ket ar vleizez an dra-se, ret eo anzav ez eo eun tammig genaouegez. Biken n’em bije soñjet e oa ret lavarout d’ezi chom da besketa e-pad pemp munud pe bemp munud hanter. Respontet he dije d’in dioustu : arabat d’eoc’h kredi, aotrou Alanig, oun ganet er penn diweza eus ar sizun. N’eo ket gwir ? Ar boued a vez pasket d’ar vugaligou, ar vuhez avat ne vez ket pasket d’ar mammou. Skoazellet em bije ar vleizez d’en em denna kuit hep droug ebet eviti, panevet ar bleiz e-unan. Job a oa kounnaret-ruz, ha klask rei d’ezañ da gompren eun dra bennak a vije bet evel klask bernia pell en avel. Setu. Kredi a ra d’in ne dalvez ket chom da uza teod hiroc’h. Gouzout a rit bremañ, aotrounez, pelec’h emañ ar wirionez ha pelec’h emañ ar gaou. Ha c’houi, Job, prest oc’h evit an emgann ? Ar blouzenn hoc’h eus stlapet kuit diwar va skoaz hag ho hardisegez am eus da dalvezout d’eoc’h ».\n« Pa gerot, gaouier flaerius, » eme Job, imoret dreist-muzul. « Met keuz a zeuio d’eoc’h bremaik ».\nAr roue a lavaras :\n« Kalz gwelloc’h e kavan eun emgann etrezoc’h ho-taou eget prezegennou ha komzou livet-kaer. Pep hini a vez atao ar wirionez diouz e du, ma karfemp-ni kredi. D’ar brezegenn genta e vez sklaer a-walc’h an afer. D’an ugentvet prezegenn, avat, ne welomp mui berad. En emgann, avat, unan pe unan a c’hounezo, hag an hini a c’hounezo, feiz ! a vezo ar wirionez a-du gantañ, na petra ta ! N’em eus ket hiroc’h da lavarout ».\nAlanig ha Job a saludas ar roue hag a benndaoulinas dirak e dron. Nobl a lavaras d’ezo :\n« Mat, en em gempennit ho-taou hizio, ha bezit diskuiz, warc’hoaz vintin, evit an emgann ».\nJob a gemeras daou dest : Lom ha Lip-e-Bao. Alanig a gemeras daou dest all : ar broc’h ha Dipadapa ar gwiñver.\nEur voereb da Alanig, Lamm-da-Laez, ar c’havr, o chom e Kerfeunteun, a oa ivez deut d’e gaout :\n« Diwallit mat ! » emezi d’ezañ, « Job a zo eur gwall loen ! »\n« Bennoz Doue d’eoc’h evit hoc’h aliou », a lavaras Alanig, « met bezit dinec’h. Me a zo ar wirionez hag ar justiz eus va zu. Ha ne c’hellan ket koll ».\nMignoned Alanig en em vodas e-pad an noz en eun ostaleri er straed Kereon. Ober a rejont eno banvez ha reuz. Ha kana a rejont kanaouennou evel ma vije bet echu an emgann ha lazet ar bleiz. Lamm-da-Laez, dreist-holl, a soursias ouz he niz. Touza a reas e vleo penn-da-benn d’e gorf, nemet war e lost ; lakaat a reas war e gein ha war e gof eun druzoni kemmesket gant eoul. Pa voe graet al labour-se ganti, ha pa voe Alanig lugernus ha reut e gof, Lamm-da-Laez a lavaras d’ezañ :\n« Ha bremañ, va niz, selaouit mat ac’hanoun ha deskit ar pez hoc’h eus dober : evit, evit kalz, ha dalc’hit ganeoc’h ho troaz e-pad an noz. Warc’hoaz d’ar beure, pa viot war dachenn an emgann, e c’hlebiot mat ho lost blevennek gant ho troaz, ha, gant ho lost gleb, e skourjezot ar bleiz a-dreuz e fas. Ma c’hellit tiza e zaoulagad, netra gwelloc’h. Adalek neuze ne welo ket ken sklaer, hag e c’hellot dont a-benn anezañ aesoc’h. Grit da genta an neuz da gemer aon outañ ha tec’hit a-benn d’an avel : ma teu war ho lerc’h, skubit al leurenn gant ho lost ha strinkit d’ezañ ar boultrenn e-kreiz e zaoulagad. E-keit ha ma vezo o secha e zaoulagad, glebit adarre ho lost, ruilhit anezañ er boultrenn hag er fank, hag adarre, taflik ha taflak, e-kreiz e zaoulagad, hag, en doare-se, ez oc’h sur da c’hounit. Ha bremañ, va niz, it d’ober eur gourvez ha kouskit mat : ni ho tihuno pa vezo deut ar mare ».\nAlanig a gouskas mat. Savet oa uhel an heol pa zeuas Flaer da lavarout d’ezañ :\n« Alanig, poent eo sevel ».\nAlanig a dennas ar pikouz diouz e zaoulagad hag a savas.\nLamm-da-Laez ar c’havr a zegasas d’ezañ eun houad rostet en noz-se. Alanig a zebras an houad gant plijadur e-leiz.\n« Eur pec’hed e vefe koll goude debri traou ken mat », emezañ.\nEva a reas eur werennad rom evit kaout imor, ha, goude-se, ez eas gant e gerent hag e vignoned d’an dachenn evit an emgann.\nAdtapet diwar « https://br.wikisource.org/w/index.php?title=Troioù-kamm_Alanig_al_Louarn/9&oldid=30374 »\nKemmoù diwezhañ degaset d'ar bajenn-mañ d'an 15 Gen 2012, da 12:41.


Pajenn:Morvan - Kenteliou hag istoriou a skuer vad evit ar Vretoned, 1889.djvu/422 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/422\nnetra. Mes pa voant eat en hent e cave abeg e kement a vele ; ne blije tam muioc’h an traou dezhan evit ar pez a vele en dro dezhan en he goat. An den iaouanc hen leze da c’hrosmolat. Goulen a reaz outhan gouscoude pe hano en doa :\n— Me so antercant vloas so er c’hoat du-hont, hag a rer tad Couer ac’hanon.\n— Ha me so va hano breur Providans, ha n’oun bet o chom e nep leac’h.\nHano ar breur ne blijas ket ken nebeut d’al lean coz ; hen he unan epken a gave hanvet mad.\nDont a reaz an noz hag al lean coz a voa skuiz bras. En em harpa a rea var breac’h an den iaouanc hag e couske en eur vont. Breur Providans hen dougas eun nebeut, ha pa zihunas, edont ehars dor ti eul lean eveldhan.\n— Han ! eme tad Couer, ne ket bale mad a ran-me c’hoaz evit eur potr coz ?\nSetu penaus e voue trugareket breur Providans evit he vadelez.\nAl lean a jome el lochen-ze ho digemeraz hag a roas dezho da goania guella ma c’hellas. Al lean-ze a voa bet pinvidic araog en em denna eno da ober pinijen. Eus he oll zanvez n’en doa dalc’het nemet eun tas arc’hant da eva dour, hag eun tamig oa re stag he galon oc’h an tas-ze.\nAntronoz, pa voant eat adarre en hent, breur Providans en em lakeas da c’hoarzin.\n— Tad Couer, emezhan, ne ouzoc’h ket pe ger brao tro am eus-me great d’al lean mad hont ?\n— Pe ger brao tro ?\n— Ia, m’em eus laeret he das arc’hant. Sellit, setil-hen ama.\n— Petra ! laerez eun den hag en deus hon digemeret ker mad ? ha tad Couer o sonjal tec’het kuit\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/422&oldid=162616 »\nKemmoù diwezhañ degaset d'ar bajenn-mañ d'an 21 Mae 2020, da 14:27.


Philomène, 100 vloaz hag un tamm ouzhpenn ! - Spered ar vro - Le Télégramme\nPhilomène, 100 vloaz hag un tamm ouzhpenn !\nHir eo bet buhez Philomène Daniel, met n’eo ket bet plaen dalc’hmat. E ti ar re gozh e Plistin emañ o chom bremañ, e-lec’h ma c’hortoz bezañ brec’hiet.\nPhilomène Daniel, eus Lokmikael, he deus bet 100 vloaz warlene. (Foto Dewi Siberil)\nUr plac’h vodern eo Philomène Daniel, daoust d’an oad he deus tapet ! War pajenn Facebook EHPAD Plistin eo en em gavet gant sikour buhezourez an ti, ha bec’h d’an eskemm dre video. « Me zo ganet d’ar 14 a viz Goueren 1920 e-barzh e Lokmikael.\nMa zad-kozh ‘oa miliner. Soñj ‘m eus bezañ gwelet anezhañ o pikañ mein ! » Sklaer eo an eñvorennoù en he spered, hag an teod az a en-dro. Evel tud he rummad ne ouie ger galleg ebet pa oa aet d’ar skol. « ‘M eus ket bet ma sertifikad, poan dent ‘moa an deiz-se », emezi. Petra a vern, n’eo ket chomet Philomène d’ober troioù goullo e-barzh ar vro. Goude\nur bloavezh evel matezh e Lambal he doa lammet e-barzh un tren war-zu Pariz.\nTrubuilhoù ar vuhez\n« Tout just ‘moa pemzek vloaz pa ‘oan ‘n em gavet eno. A bep seurt traoù ‘raen e ti ma fatronez. Ne sortien ket ! » he deus soñj an Dregeriadez. D’ar mare-se e oa stank ar Vretoned divroet e kêrbenn bro C’hall. Evel-se he doa graet anaoudegezh memestra gant ur paotr yaouank eus ar vro, Efflam e anv. Nebeut war-lerc’h o eured e 1938 en em gavas ar brezel, ha setu ar soudard Daniel prizoniet e Dunkerque. « Me zo bet eizh miz hep kaout keloù ‘bet deus ma gwaz. Pa ‘moa gouvezet ‘pelec’h ‘oa ‘moa esaeet kaout ur laisser-passer ». En arvar eus he buhez he deus treuzet Philomène an harzoù hag adkavet he fried e-barzh ur menaj e-lec’h ma laboure an douar. Chomet eo hi tri bloaz en Ardennes da skoazelliñ, pa ne oa ket evit dont war he giz. Ur wech skubet an Alamanted eus ar vro eo distroet da Bariz ha gounezet he bara en ul labouradeg, pa oa aet Efflam en hentoù-houarn.\n« E 1963 ‘moamp bet prenet un ti e-barzh e Plouared, met ma gwaz zo manet klañv ‘pad daouzek vloaz ». Siwazh dezhi, setu Philomène intañvez d’an oad a 57 vloaz.\nMont a ra an amzer e-biou. Evel n’o doa ket bet bugel ebet, Philo n’eo ket chomet etre daou soñj : e 1991 eo aet da di ar re gozh. « Koñduiñ ‘raen c’hoazh, met forzh para ‘vije ‘n em gavet ganin… ‘Dalv ket ‘boan kontañ war ar re all ! » Arabat krediñ eo koulskoude chomet e-tal ar radio d’ober gerioù-kroaz ! « Me ‘meus graet war-dro an animasion : ober ur c’hermes ur wech ar bloaz, sevel predoù pemoc’h rostet… Kalz labour ‘m eus graet amañ, n’eo ket ‘boan lâret ! » Cheñchet eo an traoù abaoe, koshoc’h-koshañ en em gav an dud « ha n’int ket kourajus ken, n’hoûlont ket labourat », emezi gant imor.\nBremañ eo diaesoc’h c’hoazh abalamour d’an enkadenn. « Warlene zo bet unan klañv, neuze ‘meump ranket chom pemzektez ‘barzh ar gambr ». Kousto pe gousto e talc’h Philo da welet he filhorez, hag a zo « evel ur verc’h » dezhi. Ne ziskouez ket bezañ spontet gant ar virus avat. « Ret eo dit plegañ pe derriñ. Tri bloaz zo ‘oan bet operet, ha daou devezh goude ‘oan o vale. Neuze, bremañ, me zo akord da vezañ vaksinet ! » Klemm az a da gozh, hervez kont. Ar furnez ivez, war a seblant !\nBrec’hiañ : vacciner\nBuhezourez : animatrice\nMatezh : domestique\nDivroañ : s’exiler\nIntañvez : veuve\nGerioù-kroaz : des mots-croisés\nAn enkadenn : la crise\nQuelles que soient les circonstances, Philomène Daniel ne se laisse pas aller ! C’est que le parcours de la centenaire n’est pas exempt d’ornières. Né en 1920 à Saint-Michel-en-Grève (22), la Trégorroise a travaillé une bonne partie de sa vie comme domestique à Paris. La guerre l’aura vue se lancer à la recherche de son mari fait prisonnier à Dunkerque. Désormais résidente à l’Ehpad de Plestin, elle prend la crise sanitaire avec philosophie et devrait être vaccinée contre la covid- 19 d’ici la fin du mois.


Pajenn:Herri - Skrituriou sakr - Exod, 1861.djvu/237 - Wikimammenn\nPajenn:Herri - Skrituriou sakr - Exod, 1861.djvu/237\naoun ho deuz bet he enebourien, ha var he gomz, e viraz ouc’h gouliou spountuz ann Ejipt da vont pelloc’h.\nPa oe ganet Moïzes, eur roue kriz a lakee d’ar maro bugale vihan ann Israëlited ; pa oe ganet hor Zalver, Herodez a lekeaz d’ar maro bugale vihan ar ghear a Vethleem ha re ar c’harter tro-var-dro. — Moïzes a achap diouc’h kounnar Pharaon ; hor Zalver a achap diouc’h kounnar Herodez. — Moïzes a zo savet pell diouc’h he dud e palez roue ann Ejipt ; hor Zalver a dremen eur pennad amzer enn Ejipt, pell diouc’h ar vro ma eo ganet. — Moïzes, deuet braz a zistro etouez ann Israelited he vreudeur ; hor Zalver a zistro da Nazareth e kreiz ar Juzevien he vreudeur. — Moïzes a zo choazet gant Doue da denna he bobl diouc’h sklaverez Pharaon ; hor Zalver a zo choazet gant Doue he dad, da denna ann holl dud diouc’h sklaverez ann drouk-spered. — Abarz en em rei da anaout d’ann Israelited, Moïzes a dremen daou-ughent vloaz er gouelec’h ; abarz en em rei da anout d’ar bed, hor Zalver a dremen tregont vloaz euz he vuez dianavezet gant ann dud, ha daou-ughent devez er gouelec’h. — Moïzes a ra burzudou braz evit diskouez eo digaset gant\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/237&oldid=115174 »\nKemmoù diwezhañ degaset d'ar bajenn-mañ d'an 20 Ebr 2018, da 15:35.


Al lennerez-planedennoù (Caravaggio) - Wikipedia\nAl lennerez-planedennoù (Caravaggio)\nAl lennerez-planedennoù (Buona ventura en italianeg), zo un eoullivadur war lien gant Caravaggio. Div oberenn zo en anv-se.\n2 Daou zoare\n3 An doare kentañ\nUr paotr yaouank gwisket kran zo o reiñ e zorn da lenn e blanedenn d'ur jipsianez, ha ne wel ket emañ-hi o tennañ e walenn digantañ.\nDaou zoare a oa bet graet gant an arzour er bloavezhioù 1590. Un tamm dizemglev zo c'hoazh diwar-benn pe vloaz e oant bet graet.\nAl lennerez-planedennoù, doare kentañ (1594-95), 115 × 150 cm, Roma, Pinacoteca Capitolina. Honnezh eo an daolenn a zo bremañ er Musei Capitolini e Roma.\nAl lennerez-planedennoù (1596-1597) gant Caravaggio. Honnezh zo bremañ e Mirdi al Louvre e Pariz, ma'z eo anvet La diseuse de bonne aventure. En doare-mañ e vefe poltredet Mario Minniti, ul livour eus Sikilia, kompagnun da Garavaggio.\nAn doare kentañAozañ\nHervez Giovanni Pietro Bellori, a skrive un 50 vloaz goude marv Caravaggio, en defe an arzour kemeret da batrom ur jipsianez a-douez tremenerien er straed evit diskouez n'en doa ket da zreveziñ mistri an Henamzer.\nE deroù ar bloavezhioù 1590 edo Caravaggio o labourat e ti Giuseppe Cesari pa reas anaoudegezh gant livourien arall ha dreist-holl Prospero Orsi. Hennezh a anaveze kalz a dud, hag a gavas bod dezhañ en ti Monsignor Fantino Petrignani, ma c'halle mont ha dont en e frankiz. Dre Orsi e reas anaoudegezh gant e vreur-kaer, Gerolamo Vittrici, sekretour d'ar pab Klemañs VIII, ha hennezh a c'houlennas digant Caravaggio ober teir zaolenn, en o zouez Maddalena penitente, Riposo durante la fuga in Egitto hag Al lennerez-planedennoù, evit reiñ harp d'an arzour. Miret e voe an oberennoù a-dreñv d'ur rideoz, evit ma ne vijent ket eillivet gant den ebet.\nAdtapet diwar « https://br.wikipedia.org/w/index.php?title=Al_lennerez-planedennoù_(Caravaggio)&oldid=1764495 »\nDernière modification le 22 Eos 2017, à 06:51\nKemmoù diwezhañ degaset d'ar bajenn-mañ d'an 22 Eos 2017, da 06:51.


Seitekved kentel - Wikimammenn\nMoullerez ar "C’hourrier", 1900 (p. 211-215).\n◄ C’houezekved kentel Seitekved kentel Penaos trec’hi an demptasion ►\nAn hini a gar Jezus-Krist gant eur wir garantez ne baouez morse d’he garet, e-kreiz an temptasionou hag ar zèc’hor vraz euz he galoun.\n1. — Kaout paourentez, klenved, dismeganz ha beza gwall-gaset gant an dud ne d-int ket an traou diesa ho deuz da c’houzanv an eneou a gar an Aotrou-Doue. Poaniusa tra a gavont eo an temptasionou hag ar zèc’hor euz ho ene. Pa en deuz eun ene doujanz ha karantez Doue, poan, dismeganz ha gwasouniou an dud, e-leac’h ober poan, a-zo eun dudi d’ezhan, o veza ma kav dre-z-ho an dro da ziskouez peger braz eo he garantez ouz an Aotrou-Doue ; evel keuneud o kreski an tan, ar poaniou-ze ive a gresk he garantez ouz Doue. Hogen beza e tremar da goll ar c’hras, dre an demptasion, pe beza enn aoun na ve kollet, setu ar poaniou c’houero evit an ene a gar Jezus-Krist a wir-galoun. Nemet ar garantez, netra e-bed ken ne d-eo evit lakaat an eneou mad da c’houzanv hep klemm ho zemptasionou ha d’en em zerc’hel War hent ar zantèlez. Poan an temptasionou a zo da beb ene kristen evel eur fourn hag a laka anezho holl gwennoc’h-gwenna, santeloc’h-santela dirak Doue.\nDiwar-benn an temptasionou\n2. — Evit eun ene hag a gar Jezus-Krist, ne d-euz poan vrasoc’h e-bed eget an demptasion. Ar poaniou all a laka anezhan da dostaat muioc’h oc’h Doue, pa vezont kemeret hep klemm hag a berz an Aotrou-Doue. An temptasionou a laka peb ene mad war an hent da guitaat Jezus-Krist, ha dre-ze a zo poaniusoc’h d’ezhan eget kement poan all a zo. Red eo evelato gouzout er-vad ne deu an temptasionou nemet a berz an droug-spered pe a berz ar c’hik. An Aotrou-Doue a lez a-wechou an eneou a gar muia da veza ive temptet gwasa, evit mac’h anavezint gwelloc’h a-ze ez int sempl hag ho deuz izomm bepred euz he c’hras evit miret na bec’hfent. Pa deu joaiou digant Doue d’an ene, neuze e kav d’ezhan ez eo kre a-walc’h evit herzel oc’h aliou an droug-spered hag evit ober pep tra da c’hloar Doue. Hogen, rak-tal ma teu war-n-han an demptasion, rak-tal e wel diraz-han punz an ifern digoret gant he béc’hed ha neuze, tost da goueza, neuze hep-ken e wel pegen dinerz eo hag ec’h anavez ne d-eo evit herzel, nemet Doue a ve enn enn tu gant-han. Evel-se ac’hoarvezaz gant an abostol sant Paol. Lavaret a ra he-unan e lezaz an Aotrou-Doue eun demptasion a berz ar c’hik da ziroll war-n-han, evit miret oc’h an ourgouill da zevel enn he galoun, enn abek d’ar madelesiou braz ha d’an dudiou en devoa bet digant Doue.\n3. — Doue a lez ac’hanomp da veza temptet, evit dre-ze ma vezimp distag gwelloc’h dioc’h traou an douar, hag evit ma c’hoantaimp kalounekoc’h mont d’he welet d’ar baradoz. An eneou mad o welet e sko an temptasionou war-n-ezho a hep tu hag hep paouez, a den da skuiza war an douar. Neuze ec’h huanadont ken a vez ar mare ma c’hellont lavaret : torret eo va liamm, setu me distag evit mad ! An eneou-ze a garfe nijal war-zu Doue, siouaz d’ezho ! stag int c’hoaz gant eul liamm oc’h an douar, el leac’h m’emaint dindan dalc’h an temptasionou, bete ma ’z aint diwar ar bed. Setu perak an eneou a gar Jezus-Krist a zo atao o c’hervel ar maro, evit na vezint mui enn aoun da goll an Aotrou-Doue.\n4. — Doue a lez ag’hanomp da veza temptet c’hoaz evit lakaat da greski ar mad hon devezo great. Evel-se a reaz an Aotrou-Doue e-kever Tobiaz. Pa vezomp temptet eta, e-leac’h kaout aoun na vemp ket karet gant Doue, e tleomp enn enep kaout fisianz enn he garantez. An aerouant evit lakaat da fazia eun darn sperejou aounik zo, a ro d’ezho da gredi e pec’hont pep gweach ma vezont temptet. Ar sonjezounou fall hor beuz ne raint ket d’e-omp koll gras Doue, gant ma savimp enn ho enep : pegement-bennag e vemp aliet gant an droug-spered, peger fall-bennag e ve an traou a laka a zirazomp, mac’h enehomp out-ho, e-leac’h louza hon ene, e teuio neuze da veza dirak Doue gwennoc’h ha kaeroc’h eget na d-oa araok. Sant Bernard a lavar e c’hounezomp eur gurunen nèvez pep gweach ma tréc’homp an demptasion. Ha pa gendalc’hfe eur zonj fall-bennag da zont enn hor spered ha da ober poan d’e-omp, arabad eo hor be nèc’h, diana mar d-eo kasauz d’e-omp, ha mar klaskomp he fellaat diouz-omp, enn eur zonjal e traou all.\n5. — An Aotrou-Doue, dre ma ’z eo leal ha mad, ne c’houzanv ket e vemp temptet enn tu all d’hon nerz. An hini eta a zalc’h penn oc’h an demptasion, e-leac’h koll, a c’hounid kalz a vadou. Setu perak e lez aliez an Aotrou-Doue ar re a zo muia karet gant-han da gaout ar gwasa temptasionou, evit ma testumint eun taol braz a vadou d’ho ene hag eur c’hloar vrasoc’h er baradoz. An dour zac’h a ia buan da fall, hag an ene hep temptasion a ia d’en em goll, o veza ma sao enn-han louzou fall, an ourgouill, pe a hent all kalz a strouez, diwar ar stad vraz a ra anezhan he-unan ; o kredi ez eo pignet huel e skeul ar zantèlez, e paouez da gaout aoun, e ton he galoun da iena ha da bedi nebeutoc’h-nebeuta bemdez ; ha neuze, dallet gant re a fisianz, ne labour nemet a-nebeudou evit he zilvidigez. An dra-ma ne c’hoarvez ket gant an demptasion : epad ma c’hwask an demptasion war an ene paour ha ma wel ema e-tal da bèc’hi, neuze e sao a galoun war-zu an Aotrou-Doue hag etrezek he Vamm-Zantel ; neuze e lavar ez eo gwell gant-han mervel eget pèc’hi ; neuze pleget dindan he zempladurez en em daol etre divreac’h trugarez an Aotrou-Doue. Gwelet a dleer eta brema e teu, dre an demptasion, nerz an ene da greski, hag an ene dre-ze da veza tostoc’h oc’h Doue ha muioc’h a-unan gant-han.\nAdtapet diwar « https://br.wikisource.org/w/index.php?title=Seitekved_kentel&oldid=75360 »\nKemmoù diwezhañ degaset d'ar bajenn-mañ d'an 6 Her 2015, da 17:11.


Buhez ar Sent/1913/Ursula - Wikimammenn\nBuhez ar Sent/1913/Ursula\n◄ Iann a Genti Ursula Hedvij ►\nann unan var 'nn ugent a viz here\nSANTEZ URSULA, GUERC'HEZ HA MERZEREZ\nUrsula a ioa ganet e Bro-Zaoz d’ar mare ma’z oa c’hoaz hanvet ar vro-ze Breiz pe Vreiz Vraz, abalamour n’ez oa c’hoaz ennhi nemed Bretoned. He zad a ioa roue, ha ne espernaz netra evit he zevel e doujans Doue hag he skolia hervez he renk. Ar brinsez iaouank e devoa eur spered lemm, hag a deuaz heb dale da veza habil var ar skianchcou ; mes he deskadurez ne oa netra e skoaz he vertuz hag he furnez.\nBro-Zaoz pe Vreiz Vraz a ioa d’ann ampoent dindan galloud impalaer Rom, hag ann impalaer-ma a zalc’he eno eunn arme evit miret ouz ar vro d’en em zevel enn he enep. Enn amzer ann impalaer Grasian, jeneral ann arme-ze oa Maksim, hag hema a lakeaz enn he benn didroni Grasian evit beza impalaer enn he blas. Ann arme a goummande e Bro-Zaoz pe e Breiz Vraz a droaz holl ganthan, ha setu hen ha treuzi ar mor gant ann arme-ze evit dont da Frans, el leac’h m’en doa Grasian eunn arme all. Maksim a drec’haz pe a c’hounezaz ive ann arme all-ma, ha raktal e oue anavezet evit impalaer e Frans evel ma’z oa dija e Bro-Zaoz.\nNeuze e falvezaz d’ezhan rekoumpansi ar Vretouned a ioa deuet ganthan euz ann tu all d’ar mor evit he zikour\nda ober brezel da C'hrasian. Rak diskennet oa var douar Frans gant eunn arme a gant mil den ; mes ar zoudarded-se n’oant ket holl soudarded romen : eunn dek pe zaouzek mil Bretoun a ioa ive enn ho zouez, ha kabiten ar re-ma oa Konan Meriadek.\ngoall ioulou. Mes ar Vretounezed kalounek, kelennet ha kennerzet gant Ursula, n’o devoue nemed eur vouez evit lavaret oa guell gantho mervel eget koll ho guerc’hded. Ar baianed a ieaz enn egar o klevet ann dra-ze, hag ho lazaz holl betek ann diveza. Ho merzerenti a erruaz d’ann 21 a viz here euz ar bloaz 383, hag ho c’horfou a oue enterret e Kologn gant kalz a respet.\nSantez Ursula a aliaz eunn niver braz a verc’hed iaouank da vervel kentoc’h eget koll ho guerc’hded. Mervel a rejont holl, mes mervel a rejont chast ha dibec’h. Deskomp dre eno pebez istim a dleomp da gaout evit ar burete. Ar pez a reaz Santez Ursula hag he c’houmpagnunez, perak n’her grafemp-ni ket kent eget koll eunn tenzor kaer dreist holl vadou ar bed-ma. Truez eo guelet pegen aliez ec’h en em laka ann dud iaouank enn danjer.\nAdtapet diwar « https://br.wikisource.org/w/index.php?title=Buhez_ar_Sent/1913/Ursula&oldid=33747 »\nKemmoù diwezhañ degaset d'ar bajenn-mañ d'an 26 C'hwe 2012, da 10:55.


Gladdalc'helezh - Howling Pixel\nAn Iliz hag ar feodelezh\nUn doare gouarnamant aotrouniel eo an diktatouriezh. Enni eo renet ar Stad gant un diktatour. Div dalvoudegezh a gaver d'ar ger.\nE Republik Roma e oa an diktatour un den a roed an holl galloudoù dezhañ e-pad prantadoù a zañjer. Sujet d'al lezenn e oant hag evezhiet e oa o oberioù. Paouezet e voe gant ar garg-se e penn kentañ an trede kantved kent J-K ha diktatourien prantad ar brezelioù diabarzh evel Sulla o doa ur galloud kalz muioc'h personel hag amreol.Hiziv an deiz e reer diktatouriezh eus un doare gouarnamant na oa ket sujet d'al lezenn pe d'ur vonreizh.\nGant ar remziad Gupta, « kuzh » en hindieg, a rene war Stad Bihar e norzh India e voe diazezet.\nAmresis eo orin ar remziad-se ; krediñ a reer e oant ur bodad rouaned (rājā en hindieg) e penn stadoùigoù strewet e traoñiennoù ar stêr Ganga hag hec'h adstêrioù.\nPetra bennak ma vez sellet ouzh ar Stad Gupta evel ouzh un impalaeriezh e oa digreizennet e gwirionez, zoken pa oa he renerien ar re c'halloudusañ en iskevandir indian. Meur a rouantelezh amezek a oa dindan o beli dre ma oant kar e-keñver sevenadur.\nAlies e lavarer ez eo amzer ar remziad Gupta "oad klasel" pe "oad aour" sevenadur kozh India dre ma c'hanas nevezentioù dibar war tachennoù ar matematik, ar steredoniezh, al lennegezh, ar c'hoariva, ar c'hizellerezh, hag all. Zoken pa 'z eo al lañs-se un astenn eus un amzer gent ez eo asur e voe marevezh ar remziad Gupta unan eus ar re bouezusañ en Istor ar sevenadur en India hag er broioù amezek.\nAn Inizi Angl-ha-Norman (Îles Anglo-Normandes e galleg Frañs) pe Inizi Mor Breizh (Channel Islands e saozneg, da lâret eo "Inizi Mor Breizh", hag Îles d'la Manche e normaneg, hag Îles de la Manche e galleg an inizi-se) a zo inizi etre Breizh ha Bro-Saoz, perc'hennet gant kurunenn Bro-Saoz met n'emaint ket lodek er Rouantelezh-Unanet nag en Unaniezh Europa.\nE kornôg Mor Breizh emaint, en hanternoz da Vro-Zol.\nPeurliesañ e vez savet ur mell treilh hag ur c’hastellig koad gant un tour-ged war e lein, e-giz pa vefe un dourell. Gwelet e vez ar moudennoù-kastell evel kastelloù-kreñv kentidik.En Xvet kantved e teu da vezañ divarrek melloù armeoù ar Garolingidi a-benn stourm ouzh argadennoù lemm ar Vikinged hag ar « Sarasined » (anvet Maoured ivez), en Europa ar C'hornôg. Adal neuze e vez kavet emsavoc’h difenn e gornad-douar gant moudennoù, aes da sevel, gant danvez marc’had-mat hag aes da gaout. Tamm-ha-tamm e tispak ur rummad tud nevez, brezelourien pe stourmerien anezho, ur vegenn er gevredigezh a ya ar voudenn-gastell da aroueziañ he galloud. Suroc’h eo ar c’henwerzh gant an aotrounez-se dre ma tiwallont an hentoù hag ar c’hêriadennoù, pezh a laka an ekonomiezh da vont war-raok. Unan eus elfennoù pennañ aozadur an tiriadoù e teu ar moudennoù da vezañ e-tro ar bloavezh Mil. Gallout a ra an aotrou chom en e voudenn hag e teu homañ da vezañ ur bod aotrouniek. E penn kentañ an XIvet kantved e vez lakaet ar banaliezhioù e plas e pep lec’h (Forn voutin, milin voutin, presouer boutin), pezh a laka niver ar moudennoù da greskiñ ivez. Ur bilbern anezho a vez savet etre dibenn an Xvet kantved ha deroù an XIIIvet kantved, daoust da ziforc’hioù zo e bro pe vro.\nUr republik a zo ur riez pe ur vro ha n'eo ket renet gant un unpenn ha m'he deus ar bobl - pe un darn anezhi - ul levezon war bolitikerezh ar stad. Dont a ra ar ger eus al Latin Res Publica a c'heller treiñ dre An Dra Voutin. Stumm bonreizhel ar republikoù a c'hell kemm kalz hervez ar broioù.\nUr stumm politikel eo ar rouantelezh e-lec'h ma weler ur roue pe ur rouanez o ren war un tiriad bihan pe vras. Un unpenniezh, pe vonarkiezh, eo ar rouantelezh, unan eus ar stummoù koshañ kavet gant an dud evit en em aozañ ha sevel ur gevredigezh etrezo. Liesseurt koulskoude eo an doareoù rouantelezhioù a weler o roudoù en Istor hag er Ragistor ivez pa ziviner ez eus bet beziet rouaned gant traoù kaer ha ker-kenañ.\nDre hêrezh e vez treuzkaset ar galloud d'an unpenn peurliesañ, ha renadoù ar rouantelezh, impalaeriezh ha priñselezh a zo unpenniezhoù. Kavout a reer unpenniezhoù hep bevennoù lakaet dre skrid, a reer unpenniezhoù hollveliek anezho. Koulskoude en unpenniezhoù-se e vez reolennoù kuzh ha reizhiadoù kempouezañ, ar gourzhgalloudoù ofisiel pe guzh.Unpenniezhoù bonreizhel zo ivez, da lavaret eo renadoù ma lakaer reolennoù evit kempouez ar galloudoù en ur skrid anvet "bonreizh". Rannet e vez ar skrid-se e melladoù a zeskriv ar c'hoari etre an dud veur, an emvodoù ofisiel pennañ hag an doareoù d'o sevel. Deskrivet eo bet ar vonreizh evel ur gevrat etre un unpenn hag e bobl gant ar prederour gall Jean-Jacques Rousseau (1712-1778) en e oberenn Du contrat social, ou principes du droit politique "A-zivout ar gevrat kevredigezhel, pe pennaennoù ar gwir politikel" (1762).


Emgann Saulė - Wikipedia\nEmgann Saulė (Saulės mūšis e lituaneg, Saules kauja e latveg, Schlacht von Schaulen en alamaneg), a vez graet « Emgann Šiauliai » anezhi a-wezhadoù e lituaneg (Šiaulių mūšis), a c’hoarvezas d’an 22 a viz Gwengolo 1236, nepell diouzh kêr Šiauliai a greder (diasur eo avat). Enebiñ a reas ar Varc’heion douger-kleze hag o c’hevredidi valt en un tu, d’ar Samogitianed en tu arall. Ar faezhidigezh c’hloazus roet d’an Urzh milourel katolik gant ar Valted pagan a oa bet ur bazenn da groaziadegoù an Hanternoz.\nAn dachenn emgann vartezeet.\n22 a viz Gwengolo 1236\ne-tal Šiauliai e Samogitia\ntrec'h Vykintas hag ar Samogitianed\n3 000 etre 4 000 ha 5 000\n48–60 marc'heg lazhet\n2700 den marv dianav\nKartenn Livonia e 1260 o tiskouez lec'hiadur emgann Saulė e hanternoz Samogitia.\nStaliet abaoe 1202 en hanternoz ar broioù balt e klaske ar Varc’heion douger-kleze, kentañ urzh milourel erruet eno, reiñ lamm d’ar pobloù pagan, skrapañ o ziriadoù digante ha skignañ ar feiz Kristen er rannved-mañ. Estonia ha Latvia a-vremañ a oa dija dindan o beli, pe hini an Daned, ha kemmet relijion ar pobloù enne.\nDiaes e oa ar mare evit an Urzh a veze berr an argant gantañ ha diaes e veze dezhañ kavout enluidi nevez (ha kudennoù a oa etre mestr ar varc’heion hag ar babelezh). Neoazh e voe embannet ur vuilh gant ar pab o kemenn e vefe taget Lituania ha meuriadoù pagan ar broioù balt. War sigur kemennoù ar pab e voulc’has Volkwin, mestr an Urzh, ur vrezeliadenn a-enep da Samogitia gant ar pal dezhi aloubiñ aodoù ar mor Baltel eno ha, mod-se, tizhout tiriad an Urzh Teutonek ha kenstagañ an tiriadoù Kristen-se, hag evel-se adreiñ lufr da anv e Urzh. Treiñ a reas Republik Pskov, al Livonianed, al Latgalianed hag an Estonianed a-du gantañ.\nTrec’h war ar Samogitianed e penn kentañ ar vrezeliadenn en em gavas lu Volkwin gant ur strollad niverus anezhe war hent an distro e-tal ur stêr. Ne fellas ket d’ar varc’heion stourm war droad avat ha dav e voe d’al lu kroaziat diazezañ ur c’hamp evit an nozvezh. Antronoz en em gavjont gant lu an dug a Samogitia Vykintas ha marc’hegerezh skañv lituaniat an Dug-Meur Mindaugas. Boaz da stourm er geunioù e voe ar re-mañ diwezhañ trec’h buan-tre war ar soudarded kristen a voe lazhadeget (ar mestr en o mesk) gant o enebourion er geunioù pe war hent an distro da Rīga gant ar Zemgalianed rebellet oute war-lerc’h an emgann.\nDonet a ra anv an emgann ag hini an doueez Saulė (an Heol). Ez-wir e venneger er c’hChronicum Livoniae e c’hoarvezas en terram Sauleorum, da lavaret eo en ur vro gouestlet da Saulė. Diaes eo avat gouzout pehini. E-pad pell ez eus bet soñjet e voe e-tal kêr Šiauliai e Lituania. Tud arall o lavaret e oa an dachenn emgann e Vecsaule e Latvia a-vremañ. Hogen istorourion a ginnig ur gêriadenn a hanternoz Lituania, e-tal harzoù Latvia, nepell diouzh Šiauliai, da lec’hiadur (ha degemeret eo bet ez-ofisiel e 2010 gant gouarnamant Lituania).\nAdtapet diwar « https://br.wikipedia.org/w/index.php?title=Emgann_Saulė&oldid=1744703 »\nDernière modification le 1 Ebr 2017, à 20:55\nKemmoù diwezhañ degaset d'ar bajenn-mañ d'an 1 Ebr 2017, da 20:55.


Buhez ar Sent/1912/Itron-Varia ar Salet - Wikimammenn\nBuhez ar Sent/1912/Itron-Varia ar Salet\n◄ Jozef Kopertino Itron-Varia ar Salet Janvier ►\nD’an 18 a viz gwengolo, en em weljont evit ar wech kentan. An de war-lerc’h, en em gavjont adarre o-daou, abredik mat, an eil gant egile. An amzer a oa kaer, hag e pignjont da ziwall saout o mistri war mene Planeau. War-dro kreiste, ec’h ejont da gemer o fred war mein renket evel skabellou, tro-war-dro d’eur feunteun êt da hesk, hanvet er vro ar feunteun vihan. Goude bezan bet oc’h evan dour en feunteun ar wased, a rede uheloc’h, e tiskennjont hag en em doljont da gousket war ar c’hlazen, eur pennadik an eil diouz egile, seier o bara en o c’hichen.\n— Oh ! ma bugale, emezi, red eo lavaret mat ho pedennou, noz ha beure ; pa n’hallfet ket lavaret hirroc’h, leveret, da vihanan, eur Bater hag eun Ave Maria, ha p’ho pezo amzer, e vezo red d’ec’h lavaret muioc’h.\n» Ne ve en oferen nemet eur plac’h koz bennak ; ar re-all a labour bep sul, epad an hanv, hag er goanv, pa n’ouzont ket petra d’ober, ec’h eont d’an oferen d’ober gwap ouz ar relijion.\n» Epad ar c’hoaraïz, e weler aneze o vont d’ar gigeri evel chas.\n» N’ho peus ket gwelet a ed korbonet ? »a c’houlennas an itron gaer.\n— Oh ! nan ! eme ar vugale.\n— Te, da vihanan, emezi da Vaximin, teus gwelet eur wech, en douar ar C’horn, gant da dad. Perc’hen an dachen a lavare d’az tad : « Deut da welet ma ed korbonet », hag ec’h ejoc’h gantan ho-taou. Kemer a reas daou pe dri benn ed etre e zaouarn, ha d’an disteran e wraske warneze, ec’h ênt en ludu. Pa oac’h c’hoaz eun hanter-heur diouz Korps, da dad a roas d’it eun tamm bara, en eur lavaret : « Sell, pôtr, debr bara c’hoaz er bla-man ; mes n’ouzon ket piou hen graio da vla, ma talc’h an ed da vont da fall en doare-ze. »\n— Oh ! ya, itron, eme Vaximin, sonj am eus breman. Hag ar Werc’hez a gimiadas diouz an daou vesaër, en eur lavaret : « Mat, ma bugale, c’houi a roio da anaout an treo-man d’am fobl a-bez. »\nAr vrud eus ar pez o devoa gwelet ha klevet Maximin ha Melani a yeas, evel eul luc’heden, dre ar vro. Eskob Grenobl a reas ober eun enklask, ha d’an 19 a viz gwengolo 1851, e kasas eul lizer da gristenien e eskopti da lavaret d’eze e c’helled kredi, hep mar ebet, e oa en em ziskouezet Mamm Doue war mene ar Salet.\nD’an 19 a viz gwengolo 1879, an iliz savet el lec’h m’oa bet gwelet ar Werc’hez a oe konsakret gant an ôtrou Paulinier, arc’heskob Bezanson, hag an de war-lerc’h, an ôtrou kardinal Guibert, arc’heskob Pariz, a gurunas, en hano Leon XIII, skeuden neve Itron-Varia ar Salet, dirak 15.000 pardoner.\nEn de-man, en em gav ive gouel sant Sezni, eskob en Iverzon, mare ar Vet kantved ; bezan eo patron Guisseny (Bro-Leon), elec’h m’eman e ve, ha Trezeny (Bro-Dreger). En Trezeny e ve grêt e bardon an trede zul a viz gwengolo.\nDallet oamp holl ha mêvet gant ar pec’hed,\nHeb aon na mez e torremp ho lezen,\nHa red vo c’hoaz d’ar c’hurun ha d’al luc’hed\nDiskouez e zo eur mestr a-us d’hon fenn ?\nHon c’heun zo bras,\nAdtapet diwar « https://br.wikisource.org/w/index.php?title=Buhez_ar_Sent/1912/Itron-Varia_ar_Salet&oldid=38200 »\nKemmoù diwezhañ degaset d'ar bajenn-mañ d'an 6 Gou 2012, da 07:19.


Liam Lynch - Wikipedia\nAr jeneral Liam Lynch\nLiam Lynch (Liam Ó Loingsigh en iwerzhoneg), ganet d'an 9 a viz Du 1893 ha marvet d'an 10 a viz Ebrel 1923, a oa un ofiser en Irish Republican Army e-pad brezel dizalc'hidigezh Iwerzhon ha "commanding general"/"pennrener" ar bagadoù enep-feur-skrid an Irish Republican Army e-pad Brezel diabarzh Iwerzhon.\n2 Brezel Dizalc'hidigezh\n3 Ar feur-skrid\n4 Brezel Diabarzh\nLynch a zo bet ganet e korn-bro Barnagurraha, Kontelezh Limerick, e-kichen Mitchelstown, e kontelezh Cork, mab da Jeremiah ha Mary Kelly Lynch. Mont a reas da skol Anglesboro, betek e 12 vloaz. E 1910, pa oa 17 vloaz, e krogas da zeskiñ ur vicher e kinkailherezh O'Neill e Mitchelstown, e-lec'h ma teuas da vezañ ezel eus ar Gaelic League hag eus ar gevredigezh Ancient Order of Hibernians. Diwezhatoc'h e labouras e Fermoy en ur stal e-lec'h ma werzhe koad. Goude Emsavadeg Pask e voe test eus lazhadenn ha harzadenn David ha Richard Kent gant ar Royal Irish Constabulary.\nBrezel Dizalc'hidigezh[kemmañ | kemmañ ar vammenn]\nE Cork voe adaozet gant Lynch an Irish Volunteers, ar gevredigezh vilourel hag a voe kendeuzet gant an Irish Republican Army. E 1919, e Cork atav, e oa bet lakaet da gomandant war ar bagad stourm niverenn 2 eus an IRA a voe renet gantañ a-hed ar brezel dizalc'hidigezh. Lynch a sikouras serriñ un ofiser saoz uhel, ar jeneral Lucas, e miz Even 1920 hag e lazhas ur c'horonal Danford e-pad an taol. Diwezhatoc'h ec'h achapas Lucas kuit a-dre zaouarn an IRA e kontelezh Clare. Paket e voe Lynch gant ofiserien all bagad Cork, e-pad un argadenn kaset da benn gant ar Saozon a-enep ti-kêr Cork, e miz Eost 1920. Tapet e oa bet Terence McSwiney, aotrou maer Cork, da-geñver an taol-se ivez, ha diwezhatoc'h e varvas diwar an harz-debriñ a reas evit enebiñ ouzh e vac'hidigezh. Lynch, avat, a roas un anv faos ha lezet e voe da vont tri devezh diwezhatoc'h. E-keit-se e oa bet lazhet gant ar boliserien saoz daou zen all digablus anvet Lynch ivez droukkemeret evitañ.\nE miz Gwengolo 1920 e oa lakaet Lynch hag Ernie O'Malley e penn un argad a-enep kazarnioù an arme saoz e Mallow. Ha dastumet gante an armoù a oa e-barzh, ha devet ul lodenn eus ar savadurioù. Goude fin 1920 e trec'has bagad Lynch div wezh ar Saozon e taolioù-spi. Brezel chouanerezh Lynch a gendalc'has betek penn kentañ 1921, gant un nebeud trec'hoù e-giz pa voe lazhet 13 soudard saoz en un taol spi e-kichen Millstreet. Met diouzh an tu all e voe c'hwitadennoù. Lazhet e voe 8 den eus an IRA ha daou all a voe fuzuilhet. Da-heul c'hwitadenn taol-spi Mourne Abbey e voe paket eizh all, hag goude argad un tren, en Upton, e voe paket pe lazhet 10 soudard eus an IRA.\nE miz Ebrel 1921 e oa adframmet an Irish Republican Army gant rannoù savet hervez ar rannvroioù. Ken bras e oa brud Lynch ma voe lakaet komandant e penn kentañ rann-arme ar Su. Adalek miz Ebrel 1921 betek an dreverz a lakaas un termen d'ar brezel e miz Gouere 1921 e oa bet lakaet ur wask brasoc'h-brasañ war penn Lynch: diaesoc'h-diaesañ e oa evit an IRA stourm a-enep ar Saozon abalamour ma oa bet degaset muioc'h a soudarded saoz ha dre ma oant krog d'ober gant bagadoù soudarded bihan stummet evit stourm a-enep strolladoù an IRA a implije an teknikoù chouanerezh. Lynch ne oa ket ken e penn Eil Brigadenn Cork abalamour ma oa ret dezhañ mont dre guzh eus an eil brigadenn a oa e Munster d'eben (9 a oa en holl). A-raok an arsav e strive an IRA evit gellout kenderc'hel gant ar stourm. Met nebeutoc'h-nebeutañ a armoù hag a vunisionoù a oa. Hervez tud zo ne vije ket bet tu d'an dispac'hourien Iwerzhonat kenderc'hel pell ken a-raok bezañ trec'het. Setu perak Lynch a welas an arsav-brezel evel ur maread a ziskuizh dreist evit e arme. Laouen-kennañ e oa o welout oa erruet ur prantad a beoc'h. Met en desped da se e hetas memestra kenderc'hel gant ar brezel.\nAr feur-skrid[kemmañ | kemmañ ar vammenn]\nAr brezel a baouezas da-vat a-drugarez d'ar feur-skrid iwerzhonat-ha-saoz sinet gant ur skipailh a gannaded iwerzhonat (Michael Collins, Arthur Griffith ha Robert Barton e barzh ar strollad-se) hag ar gouarnamant saoz e miz Kerzu 1921.\nLynch oa a-enep ar skrid-se. Hervezañ e wanafe an dra-se ar republik iwerzhonat, krouet e 1916, ha lakaet a rae Iwerzhon d'ur statud a zomonion eus an impalaeriezh saoz. Dont a reas da vezañ e penn ar strollad ren eus an IRA e miz Meurzh 1922, memes ma oa a-enep ar feur-skrid. Lynch, en desped da se, n'en oa ket c'hoant d'en em gavout gant un disrann e-barzh ar strolladoù iwerzhonat. C'hoant en doa e vije kavet un diskoulm d'ar gudenn-se en ur skrivañ gant an daou strollad enebet betek-henn (ar re a-du gant an emglev, hag ar re a-enep) ur vonreizh nevez d'ar stad iwerzhonat hag en ur grouiñ un Irish Free State gant an daou strollad unanet er memes stourm. Lynch a labouras gant Michael Collins evit aozañ un argad hag ur brezel a c'herrilla war-zu an Ulster (Iwerzhon an Norzh a oa bet tennet diouzh ar peurrest eus ar vro), rak ar stolladoù dizalc'hour ha tud evel Collins a asante e vefe adframmet ar vro e-giz-se, met dre guzh e brientent un aloubadeg eus ar vro a-bezh. Met ar Saozon a nac'has kinnig ar vonreizh, hag an dra-se a gasas d'un disrann er strolladoù dizalc'hour. Ha Lynch na c'hellas ket kas da benn ar raktres aloubiñ an Ulster. Disrann ar stolladoù a gasas ar brezel diabarzh da-vat en Iwerzhon.\nPa oa bet aozet seziz ar Four Courts e Dulenn gant ar republikaned, memes ma oa a-enep an taol-se, en em lakaas Lynch eus tu an emsavidi e miz Even 1922, pa oa bet taget gant arme nevez ar stad iwerzhonat, ar Free State Irish Army. Argad ar Four Courts a roas lañs da vat d'ar brezel diabarzh. Lynch a oa bet paket gant soudarded ar Free State, met aotreet e oa bet da vont e-maez eus Dulenn, peogwir e kave da bennoù ar Free State e c'hellfe klask herzel an emgannoù ha sikour da zegas ar peoc'h en-dro. Met kregiñ a reas da vezañ unan eus pennaozerien an tu enep ar feur-skrid.\nGoude ma voe paket Joe McKelvey er Four Courts e voe lakaet Liam Lynch e penn strollad-ren ar gostezenn enep-feur-skrid eus an Irish Republican Army (anvet ivez an "Irregulars"). Diorren a reas krouidigezh ur republik eus ar Munster, a-benn diaesaat bezañs ar Free State. Ar 'Munster Republic' a vije bet difennet gant al 'Limerick-Waterford Line'. Renet gant kerioù evel Waterford, Carrick-on-Suir, Clonmel, Fethard, Cashel, Golden, Tipperary, hag evit echuiñ Limerick, el lec'h ma stalias Lynch e savadur aozañ an arme. E miz Gouere e ledanaas e dalbenn vrezel, met an dachenn a voe paket gant ar Free State d'an 20 a viz Gouere 1922.\nLynch a gilas war-zu ar Su hag e stalias e strollad-ren e Fermoy. Ar ‘Munster Republic’ a voe diskaret e miz Eost 1922 pa zilestras soudarded ar Free State dre vor e Cork hag e Kerry. Cork a voe paket d'an 8 a viz Eost ha dilezet e voe Fermoy gant Lynch an deiz war-lec'h. Ar bagadoù enep-feur-skrid, strewet, ne c'hellent kenderc'hel gant ar stourm nemet en ur implij teknikoù ar guerrilla. Er prantad brezel-mañ eo e voe lazhet Michael Collins, hag a oa e penn arme ar Free State, e kontelezh Cork, d'an 22 a viz Eost 1922.\nGwashaat a reas kalz doare ar brezel abalamour da Lynch pa grogas da implij ur strategiezh a voe anvet an "orders of frightfulness" (urzhioù a spont), a-enep ar gouarnamant da c'hortoz, d'an 30 a viz Du 1922. Da lâret eo, ul lazhadeg vras eus an holl dileuridi, kannaded, senedourien, barnerien pe kazetennerien hag a laboure evit ar Free State. Da heul e oa bet distroioù-gwall gant harzidigezhioù pe lazhadegoù republikaned. Ar brizonidi republikan kentañ kaset d'ar marv a oa pevar soudard ezel eus an IRA, paket gant armoù d'ar 14 a viz Du 1922. Goude se e voe kaset d'ar marv ar pennstourmer republikan Erskine Childers d'ar 17 a viz Du. War se ec'h aozas Lynch lazhadenn an dileuriad Sean Hales hag un dileuriad all. Da zistro-gwall e kasas diouzhtu ar Free State d'ar marv ar bennstourmerien Rory O'Connor, Liam Mellows, Dick Barrett ha Joe McKelvey. An dra-se a gasas euzhusterioù bras a-berzh an daou du: kastiz d'ar marv (ha lazhadeg da heul) evit 77 prizoniad republikan, ha lazhadeg diofisiel eus 150 republikan all e-kerzh taolioù-trap pe harzidigezhioù. Soudarded Lynch a gasas da benn taolioù hag argadoù a-enep familhoù dileuridi ar parlamant iwerzhonat. E-touez an taolioù-se e c'heller derc'hel soñj da skouer eus tan-gwall ti an dileuriad James McGarry el lec'h a varvas e vab (hag a oa 7 vloaz), ha drouklazh ar ministr Kevin O'Higgins ha tan-gwall ti e familh e Stradbally e penn-kentañ 1923.\nSevel kreñv a reas mouezhioù un nebeud republikaned a-enep Lynch, evel reoù Ernie O'Malley, abalamour d'e zivarregezh da genoberiañ an taolioù hag ar strivoù brezel a-benn kas ar stourm da benn-vat. Ha dreist-holl peogwir, hervez tud 'zo, e laoske ar brezel da badout gant un heuliad a daolioù guerrilla diboell. Lynch a glaskas, met hep disoc'h, degas kanolierezh-menez o tont eus Alamagn, gant ar spi cheñch penn d'ar vazh en ur brezel hag a yae war fallat. E miz Meurzh 1923 e oa bet aozet, dre guzh, un emvod eus pennoù an arme enep-feur-skrid er Glen of Aherlow. Kalz a izili eus ar c'huzul-se a ginnigas e vije paouezet gant ar brezel diabarzh. Met Lynch a enebas ouzh ar mennozh-se. Lynch a nac'has groñs hag e vouezhias evit ma vije kendalc'het gant ar brezel.\nLazhet e voe e-kerzh ur c'hrogad gant arme ar Free State e menezioù Knockmealdown e kontelezh Tipperary, d'an 10 a viz Ebrel 1923. Kalz a istorourien a wel e varv evel ar fin anat eus brezel diabarzh Bro-Iwerzhon, rak diwezhatoc'h, penn nevez an IRA, Frank Aiken, a zisklêrias un arsav-brezel d'an 30 a viz Ebrel, ha d'ar 24 a viz Mae e c'houlennas digant soudarded an IRA dilezel an armoù ha distreiñ d'ar gêr.\nD'ar 7 a viz Ebrel 1935 e voe savet ur monumant el lec'h ma soñjer e varvas Liam Lynch.\nMichael Hopkinson, Green against Green, the Irish Civil War\nPaul V Walsh, The Irish Civil War 1922-23 - A Study of the Conventional Phase\nAdtapet diwar « https://br.wikipedia.org/w/index.php?title=Liam_Lynch&oldid=1821423 »


Stagadenn:Derez-uhelañ e brezhoneg - Wikeriadur\nStagadenn:Derez-uhelañ e brezhoneg\nE brezhoneg e saver derez-uhelañ an anvioù-gwan hag an adverboù dre stagañ an dibenn -añ outo. Dre ma teu an dibenn-se eus "-hañ" e teu ar c'hensonennoù b, d, z, zh ha g da vezañ divouezh pa en em gavont diouzhtu a-raok an dibenn-se :\nb/p : gleb - glepañ ;\nd/t : abred - abretañ ;\nz/s : didrouz - didrousañ ;\nzh/sh : kozh - koshañ ;\ng/k : hebleg - heblekañ.\nberrañ, bihanañ, brasañ, bravañ, buanañ, burzhudusañ,\nc'hwekañ, desketañ, diaesañ, disterañ, diwezhañ,\nfallañ, fentusañ, finañ, furañ,\nkaerañ, kentañ, kerañ, koantañ, kreñvañ,\npaourañ, pellañ, pinvidikañ\nsioulañ, sotañ, souezhusañ, splannañ,\ntommañ, tostañ, tristañ,\n"mat" a c'hall ober "matañ", evel e-barzh marc'hadmatañ, met gwellañ eo an derez-uhelañ ordinal;\n"fall" a ra "fallañ", en un doare reizh, pe gwashañ,\n"kalz" a ra "muiañ",\nevel anv-gwan ordinal, war-lerc'h ar ger-mell, hep anv-kadarn (an hirañ)\nDentet brav ec’h eo ma mestrez, plantet int ’vel perchoù piz,\nDarn 'zo hiroc'h, darn 'zo berroc'h, ar berrañ keit ha ma biz.— (Fañch an Uhel, Soniou Breiz-Izel 2, Pariz, 1891, 1971.)\nTe n’out mann ebet amañ : te zo war-lerc’h Paolig, ha Paolig a oa an diwezhañ ‘met unan . — (Jules Gros, Le trésor du breton parlé Première Partie, 1966, p. 55.)\nAn hini a soñjo deoc’h e vo ar gwellañ, marteze a (e ) vo ar fallañ, — (Jules Gros, Le trésor du breton parlé Première Partie, 1966, p. 87.)\nGoude ma oant daou vreur en em lardent evel kigi da welet pehini a vije ar c’hreñvañ. — (Jules Gros, Le trésor du breton parlé Troisième Partie, 1974, p. 19.)\nAn tostañ d'an tan a domm da gentañ. — (Krennlavar.)\nwar-lerc'h an anv-kadarn (an hent hirañ) :\nAn deiz diwezhañ a viz Mae, — (Jules Gros, Le trésor du breton parlé Deuxième Partie, 1970, p. 126.)\nDeomp-ni e oa degouezhet al lodenn fallañ, — (Jules Gros, Le trésor du breton parlé Deuxième Partie, 1970, p. 91.)\nAr boulc'h eo an tamm kentañ a gemerer eus un dorzh. — (Jules Gros, Le trésor du breton parlé Deuxième Partie, 1970, p. 58.)\nAbaoe an devezh milliget ma chañsas d'hor mamm gentañ\nKaout ur c'hoantadenn avaloù n'eus 'met poanioù er bed-mañ. — (Prosper Proux, Son ar Merc'hetaer.)\nKerkent ma eo dornet an drammoù kentañ, Lan ar C'hor da hopal : [...]. — (Jakez Riou, Geotenn ar Werc'hez ha danevelloù all, Al Liamm, 1957, p. 34.)\n"Daoust hag an oferenn gentañ a ve o son dija ?" emezi. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 29.)\nPa deuas an Dispac'h da ober e freuz kentañ e Breizh oa aet-mat dija war an oad. — (Lan Inizan, Emgann Kergidu 1, Brest, 1877, eil emb. Al Liamm 1977, p. 16.)\n..., ha d'o heul un druilhad krennardezed, gwisket ganto dilhad o fask kentañ ; ... — (Jarl Priel, Va Zammig Buhez, Al Liamm, 1954, p. 52.)\nEn taol kentañ eo e rank bezañ torret, pe anez an eil taol a yelo e-biou. — (G. MILIN, Gwechall-goz e oa..., Kemper, 1924, p. 23.)\nMa laras na dimezje ken biken nemet kavout a raje unan hag a zereje dezhi en pep tra abidoù eured e wreg kentañ, — (Fañch an Uhel, Kontadennoù ar Bobl/3, Al Liamm, 1988, p. 25.)\n— [...]. Ne viot ket lazhet evel va div wreg kentañ, [...]. [...]. — (Gab Milin, Marvailhoù Bro-Leon, Hor Yezh, 1999, p. 26.)\nAr vuoc’h kentañ a ya d’ar prad\nA lip ar glizh hag ar yeod mat. — (Gabriel Milin, Furnez ar geiz, euz a Vreiz, Brest, 1868, p. 124.)\n… Hag e troas en o fenn ober ur gouel en enor da unan eus ar pennoù kentañ eus an Dispac’h, — (Lan Inizan, Emgann Kergidu 1, Brest, 1877, eil emb. Al Liamm 1977, p. 131.)\nMe n’on ket eus deizioù kentañ ar sizhun, met ne oan ket ganet d’ar sadorn da noz ivez. — (Jules Gros, Le trésor du breton parlé Deuxième Partie, 1970, p. 453.)\nwar-lerc'h hini, pe re (an hini hirañ, ar re hirañ) :\nMet gwelout a ran n'eo ket aet ar maout, ar c'hilhog em eus c'hoant lavarout, gant an hini barrekañ war ar redek. — (Brogarour, Onenn, Gwengamp, 1936, p. 32.)\n..., ar re vihanañ war zivskoaz moused yaouank en gwenn, hag al listri bras gant pesketaerien a-vicher, .... — (Jarl Priel, Va Zammig Buhez, Al Liamm, 1954, p. 53.)\nHemañ eo an hini diwezhañ, — (Jules Gros, Le trésor du breton parlé Deuxième Partie, 1970, p. 126.)\nAr re fallañ a vezo mat a-walc’h din-me, — (Lan Inizan, Emgann Kergidu 1, Brest, 1877, eil emb. Al Liamm 1977, p. 45.)\nAn hini kentañ en devo pemp pakad butun pe pemp pakad sigaretennoù. — (Brogarour, Onenn, 1936, p. 33.)\nheuliet gant ur renadenn orin (degaset gant an araogennoù a pe eus peurliesañ)\n- Ar yaouankañ eus an tri bugel hoc'h eus lojet an noz tremen, ... — (Fañch an Uhel, Kontadennoù ar Bobl/3, Al Liamm, 1988, p. 14.)\nAn deiz kentañ a viz Ebrel e vez tapet ar wrac'h er c'hevell. — (Jules Gros, Le trésor du breton parlé Deuxième Partie, 1970, p. 211.) (krennlavar)\nPa ra glav (d'?) an deiz kentañ a Vae E pil ar C'hallaoued o gwragez. — (Jules Gros, Le trésor du breton parlé Troisième Partie, 1974, p. 326.)\ndirak an anv-kadarn, pe hini, pe re\nA-wechoù gant an azenañ hini a vez e vez desket un dra bennak. — (Jules Gros, Le trésor du breton parlé Deuxième Partie, 1970, p. 29.)\ne troiennoù evel kozh ar c'hoshañ\nKoz ar c'hosa e oa, ha ne oa nemet gwelloc'h a ze : [...]. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 11.)\nwar-lerc'h an derez-uheloc'h, e troiennoù evel muioc'h-muiañ (diwar mui-oc'h-mui, komprenet evel muioc'h-mui )\ne troiennoù evel\neus ar gwellañ,\neus ar c'haerañ,\neus ar c'hentañ, ...\nUn azen eus an azenañ [...]. — (G. Milin, Marvaillou grac'h-koz, Brest, 1867, p. 61.)\n... ur votez vihan dir eus ar c'hoantañ. — (Fañch an Uhel, Kontadennoù ar Bobl/1, Al Liamm, 1984, p. 21.)\ne troiennoù evel eus ar re wellañ\nEno e voe kanet kanaouennoù eus ar re c'hwekañ savet gant an aotrou Kabek, person Sant-Nikolaz-ar-Pelem. — (Lan Inizan, Emgann Kergidu 1, Brest, 1877, eil emb. Al Liamm 1977, p. 29 .)\nHogen, e iliz katedral Landreger, oa ur volz eus ar re gaerañ, a yoa enni relegoù sant Ivon. — (Lan Inizan, Emgann Kergidu 1, Brest, 1877, eil emb. Al Liamm 1977, p. 30.)\nHerri a oa ur c’hanfard eus ar re vrasañ ; ... — (Jakez Riou, An Ti Satanazet, Skridoù Breizh, 1944, p. 14-15.)\n... kenteliet-mat oant gant brasañ enebour en deus Doue hag e Iliz war an douar. — (Lan Inizan, Emgann Kergidu 1, Brest, 1877, eil emb. Al Liamm 1977, p. 15.)\nEn deus choazet da vestrez ker\nBravañ plac’h yaouank zo en kêr. — (Fañch an Uhel, Soniou Breiz-Izel 1, Pariz, 1890, 1971, p. 320.)\nGwiroc’h e vefe lavarout : burzhudusañ teñzor bet gwelet morse gant lagad mab-den. — (Jakez Riou, An Ti Satanazet, Skridoù Breizh, 1944, p. 43.)\n[...], mes hennez eo ar falla mestr a c'heller da gaout. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 18.)\nFallañ ibil a zo er c’harr a wigour da gentañ. — (Jules Gros, Le trésor du breton parlé Troisième Partie, 1974, p. 243.)\nFallañ maneur en doa graet e oa mont da hejañ plouz da Bier, — (Jules Gros, Le trésor du breton parlé Deuxième Partie, 1970, p. 337.)\nN'eo ket an neb a zo aketusañ war e labour eo a labour ar muiañ. BUAS 135\nKentañ mat a reas a oa tapout krog er morzhol. — (Jules Gros, Le trésor du breton parlé Troisième Partie, 1974, p. 243.)\nKentañ gwech a vo e teuin abretoc’h. — (Jules Gros, Le trésor du breton parlé Troisième Partie, 1974, p. 243.)\nE sell e oan da ginnig an teñzor-se d'am zad, kentañ gwech m'en em gavjen gantañ e Landreger. — (Jarl Priel, Va Zammig Buhez, Al Liamm, 1954, p. 96.)\nHennezh eo sotañ den a vale.— (Jules Gros, Le trésor du breton parlé Troisième Partie, 1974, p. 243.)\nYenañ tra a zo en ti :Pennoù daoulin an ozhac'h ha fri ar c'hi — (Jules Gros, Le trésor du breton parlé Deuxième Partie, 1970, p. 552.)\ne troiennoù evel buanañ ma c'hallan, kentañ ma c'hallin\n— [...]. Pa ho po dastumet er skudell an holl wad a deuo eus ma fenn, hag ivez eus ma c'horf, e taolfet ma fenn er mor, ar pellañ ma c'hallfet. [...] ? — (Fañch an Uhel, Kontadennoù ar Bobl/1, Al Liamm, 1984, p. 77.)\n— « Brav, brav, » eme ar verionenn, « he devoa selaouet pishañ ma c'helle, [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 142.)\n— « [...] ; gortoz ac'hanon, ha gra gwellañ ma c'helli dezhañ ; [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 142.)\nKentañ ma c'hallin ez in da Lannuon. — (Jules Gros, Le trésor du breton parlé Troisième Partie, 1974, p. 243.)\nHe strakañ a reas en diwezh, didrousañ ma c'hellas. — (Roparz Hemon, Viktor ha Petronilh, Al Liamm, niv. 387, Gouere-Eost 2011, p. 55.)\nan abretañ ar gwellañ,\nar c'hentañ ar gwellañ,\nar muiañ ar gwellañ;\nC'hoant am eus bet da rei ar skrivagner da anaout ar muia 'r gwella [...]. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 9.)\nen droienn un ti ar c'haerañ (marteze da gompren a'r c'haerañ)\n... ul louzoù ar gwellañ... — (Fañch an Uhel, Kontadennoù ar Bobl/1, Al Liamm, 1984, p. 119.)\n... ur votezig arc'hant ar c'hoantañ. — (Fañch an Uhel, Kontadennoù ar Bobl/1, Al Liamm, 1984, p. 21.)\n... teir merc'h ar c'hoantañ. — (Fañch an Uhel, Kontadennoù ar Bobl/1, Al Liamm, 1984, p. 203.)\n... an evn a deu da vezañ ur briñsez ar gaerañ, ... — (Fañch an Uhel, Kontadennoù ar Bobl/3, Al Liamm, 1988, p. 71.)\nHounnezh he deus tri mab, paotred an terruplañ... , — (Fañch an Uhel, Kontadennoù ar Bobl/2, Al Liamm, 1985, p. 22.)\nMe zo ul labourerez ar washañ. — (Jules Gros, Le trésor du breton parlé Deuxième Partie, 1970, p. 193.)\n.. ul labourerez ar wellañ. — (Jules Gros, Le trésor du breton parlé Deuxième Partie, 1970, p. 193.)\nwar-lerc'h an araogenn da:\nda gentañ, da ziwezhañ; da vihanañ, da nebeutañ, d'an nebeutañ, d'ar muiañ .\nHervez yezhadurioù zo ne vez graet ar c'hemmadur dre vlotaat en derez-uhelañ dirak un anv-kadarn benel:\n... hag e-dro dezho morianed gant lostennoù gwenn pe c'hlas, o gwragez hanternoazh, hag ar vugaligoù hep ar vihanañ pilhenn da guzhat ouzh an holl o zammig peadra. — (Jarl Priel, Va Zammig Buhez, Al Liamm, 1954, p. 90.)\nA zo dreist ar gaera gwreg a zo. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 55.)\nAdtapet diwar « https://br.wiktionary.org/w/index.php?title=Stagadenn:Derez-uhelañ_e_brezhoneg&oldid=205538 »\nKemmoù diwezhañ degaset d'ar bajenn-mañ d'an 7 Eos 2015, da 23:34.


Accueil / À la Une / Féile na Gealaí : an iwerzhoneg, bev ha yaouank\nFañch Bihan-Gallic 22 juin 2017\nDerc’hel a rajed e Gaeltacht Ráth Chairn (Kontelezh an Mhí, Iwerzhon) etre ar 16vet hag an 18vet a viz Mezheven eil Féile na Gealaí (“Fest al Loar”), ur gouel sonerezh gouestlet d’an iwerzhoneg. Tud yaouank a bep korn eus a Vro-Iwerzhon, hag ur strollad tud eus a Vro-Skos, en em vodas da selaou ha da ganañ tonioù hengounel ha nevez savet. Kanerien eus a Republik Iwerzhon a zeuas, met ivez tud eus a C’hwec’h Kontelezh Norzh Iwerzhon (Emma Ní Fhíoruisce, J.J. Ó Dochartaigh), hag eus a Vro-Skos, Joy Dunlop ha Griogair Labhruidh, ur c’haner hip-hop ha sonerezh hengounel eus a vBaile a’ Chaolais, Bro-Skos. Dalc’het e oa war tachenn sport Ráth Chairn, gant ul leurenn savet a-ratozh-kaer hag un dachenn-gampiñ evit an holl. Ouzhpenn d’ar sonerezh e oa kinniget d’an arvesterien kemer perzh en abadennoù a bep seurt dre an iwerzhoneg, evel yoga, ur gentel gouezeleg Bro-Skos, un abadenn slam ha barzhoniezh iwerzhonek digoret d’an holl hag ul labouradeg diwar-benn penaos diorren ar gouezeleg er gevredigezh hep goulenn sikour digant an ensavadurioù ofisiel. Nepell diouzh tachenn ar gouel e oa kinniget da dud Ráth Chairn un deiz evit tiegezhioù ar gêriadenn, gant ur furlukin da zudiañ ar vugale dre o yezh kentañ.\nSavet e oa ar Gaeltacht (da lavaret eo al lec’h ma kaozeer iwerzhoneg evel yezh kentañ ar gevredigezh) e 1935, ouzhpenn dek vloaz goude dieubidigezh Bro-Iwerzhon, da sikour adc’hanidigezh an iwerzhoneg e Reter Iwerzhon. Roet e oa douaroù da dud eus a gConamara gant ar spi e vijent laouen da genderc’hel da gaozeal o yezh. Hiziv, ouzhpenn pevar-ugent vloaz da heul, kaozeet e vez c’hoazh an iwerzhoneg gant kalz tud er gêriadenn, ha mard eo yezh Bro-Iwerzhon en arvar zokennoc’h. Diskouez a ra degouezhadennoù evel Féile na Gealaí n’eo ket tud ’zo e-touez ar c’houezelegerien prest c’hoazh da zilezel o yezh hag o sevenadur.\nBez e oa kalz tud e-touez an arvesterien izili eus ar strollad Misneach («Nerzh-Kalon», distagañ /michnac’h/), ur strollad gouezelegerien yaouank hag a stourm da virout o yezh bev, ha da gas war-raok meizadoù politikel ha didrevadenniñ Bro-Iwerzhon dre yezh c’henidik ar vro. E-touez an dud a Vro-Skos edo izili eus Misneachd (distagañ /michnac’hk/), ur strollad stourmerien skosat diazezet hag awenet gant Misneach Bro-Iwerzhon. Krediñ a ra Misneach n’eo ket trawalc’h mont da brotestañ a-enep da bolitikerezh yezh ar Stad, hogen ret eo lakaat ar sevenadur hag ar gevredigezh da chom bev. Evito n’eus nemet ur ger-stur : Ná géill is tú beo – na bleg ket keit ma vi bev.\nPartager la publication "Féile na Gealaí : an iwerzhoneg, bev ha yaouank"


Journal de Renaud Camus, jeudi 23 octobre 1986\ncréée le vendredi 12 décembre 2014, 17 h 03\nmodifiée le mardi 6 décembre 2016, 0 h 29Jeudi 23 octobre 1986, 5 heures 20. Vu ce matin, au musée de Rome, palazzo Braschi, une exposition sur La Fortuna di Paestum e la ~~~~~~~~ ~~~~ ~~~~~~~, 1750-1830. ~~~~~ ~~ ~~~~~ ~~~~ ~~~~~~~~ ~~ ~~~~ ~~~~~ ~~~ ~~ la chartreuse de ~~~~ ~~~~~~~~, ~~ ~~~~~~~, ~~~~ ~~~~~ ~~~ ~~~~~~~~. ~~~~ ~~~~~~~~~~~ ~~’~~~~~~~~~~~ ~~~~~ ~~~~~~~, ~~~~~~~~~~~ ~~~~~~~~~~, ~~~ ~~~~~~~ ~~~~~~~~, ~~~~ ~~~~~~~~~ ~~~~~ ~~~ ~~~~~~~ ~~~ ~~~~ ~~~~~~~ ~~~~ cimaises montant jusqu’à ~~~-~~~~~~, ~~’~~~ ~~~~~~~~~~ ~~~~ ~~~~~~, ~~~~ ~~~~~~~~~ ~~~~~~~~~~~, ~~~~ ~~~~~~~~~. ~~~~~ ~~~~ ~~~~~~~~~ ~~~ ~~~~ ~~~~~~~~~~ ~~’~~~~~~~~~~~~~, ~~’~~~~ ~~~~~~~~~~ ~~~~~~ ~~~~~~~ ~~~~ ~~~~~ ~~~~ ~~~~~~~~~, ~~~~~~ ~~~~~ de Munch. La ~~~~~~~ ~~~~ ~~~~~~~~~~ ~~~~~~~~~~~~~~. ~~~~~ ~~~ ~~~~~~~~~ ~~~~~~, ~~~ ~~~~~ ~~~~~~~~~ ~~~~~~ ~~~ ~~~~ ~~~~~-~~~~~~~, ~~~~ ~~~~~~~~~ ~~~ ~~~~~~ ~~~~~~~, ~~’~~~~ ~~’~~~~~~ ~~~~ ~~~~~~~~~~ ~~~~ ~~~~~~ ~~~~ cacahuètes, ou des ~~~~~~~~~~, ~~~ ~~~~ ~~~~~~ ~~~~~~~~~~~~~~~ ~~’~~~~ ~~~~~~ ~~’~~~~~~, ~~~~~ ~~~~~~~~~~~~~. ~~~ ~~~ ~~~~~~~~~ ~~~~~ ~~~ ~~~~~ ~~’~~~~ ~~~~~~~. ~~~ ~~~~~~ ~~~~ ~~~~~ ~~~~~. ~~~ ~~~~~~ ~~~~~ ~~~ charge par un ~~~~~~ ~~~~~~~~, ~~~~ ~~~~~~~~~ ~~~~~~~~, ~~~~ ~~~~~ ~~~~ ~~~~~ ~~~~ ~~~~~ ~~~~~~~ ~~~~~~ ~~~ ~~~ ~~~~~~~~, ~~~~ ~~~ ~~~~ ~~~~~~~. ~~~ ~~~~~~~~~~~ ~~~~~~~~~~~~ ~~~ ~~~~~~ ~~~ ~~~~~~~~ pour me considérer ~~~~~ ~~~~~~~, ~~~~~ ~~~~~~~~, ~~~~~~~ ~~~~~~~~~, ~~~~~ ~~~~ ~~~~~~~~~~~ ~~~ ~~~~~ ~~~ ~~~~~ ~~~~~~~~~~. ~~~ ~~~~~~~ ~~~ ~~~~~~ ~~~~ ~~~ ~~~ ~~~~~ ~~~~ ~~~~~~ ~~~~~. ~~’~~~~~~ ~~~~~~~~~~~ de fermeture est ~~ heures, La Repubblica dit ~~~ ~~~~~~~ ~~~, ~~~ ~~~~~ ~~~~ ~~~~~ ~~~~ ~~~~~~ ~~~ ~~~~~~ ~~~ ~~~~~ ~~~~~ ~~~ ~~~~~~ ~~~~~~~ ; ~~~ ~~~~~ ~~~~~~ ~~~~~ ~~~ ~~~~~~~ ~~~ quart, j’ai deux ~~~~~~~ ~~~~~~~ ~~~~, ~~~ ~~~~ ~~~ ~~~~~~~ ~~~~~~, ~~~~~ ~~~~ ~~~~~, ~~~~ ~~~ ~~ ~~ ~~~~~~~~~ ~~~ ~~~~~~~ ~~ ~~~~~, ~~ ~~~~~, ~~ ~~~~~~~~~~~. ~~~ ~~’~~~~~ ~~’~~~~ exposition nettement didactique, ~~~~ ~~~~~~~~ ~~~~ ~~~~~~~~~ ~~~~~~~~~~, ~~~~~~~~ ~~~~ ~~~~~~~ ~~~~~~~~~~ ~~~ ~~~~~~~~~~~, ~~’~~~~ ~~~~~, ~~~~~~~~~ ~~~~~ ~~~~~ ~~~~ ~~~~. ~~~ ~~~~~ ~~~~~~~~ ~~~ ~~~~~~~~. ~~~ ~~~~~~ ~~~ ~~~ quitte pas du ~~~~~~~, ~~~~ ~~~ ~~~~~~~ ~~~~~~~~. ~~’~~~ ~~~~~ ~~~~~~~ ~~~ ~~~ ~~~~~~~~~~~, ~~~ ~~~ ~~~~~ ~~~~~ ~~~~~, ~~~ ~~~ ~~~~~~~~~ ~~~ ~~~~ ~~~ ~~~ ~~~~ ~~~ ~~~~. ~~~ coup je relis, ~~~~ ~~~ ~~~~~ ~~~~~. ~~~~~~ ~~~ ~~~~~~~ ~~~~ ~~~~~~, ~~~ ~~~~~~~~ ~~~ ~~~~~~~ ~~~~~~~~~, ~~~~~~~~~ ~~~~, ~~~~~~~ ~~~~ ~~~~~~~~~. ~~~ ~~~~~ ~~~~ ~~~~~~~~~~, ~~~ ~~~~~ ~~~~~, ~~~ échange quelques mots ~~~~~ ~~~ ~~~~~~ ~~~~~~~~~~, ~~~ ~~~~~~~~ l’antienne Porca Madonna et ~~~~ ~~~~~~~~~~ ~~~ charmants fanculo qui ~~~~~~~~~ ~~~ ~~~~ ~~~~~~~~~~ (~~~~ ~~~ ~~~ ~~~~~ ~~~~~ ~~~ ~~~~~ ~~~~ ~~~~~~~~~~~~ ~~~~~~~~~). ~~’~~ tenant plus d’exaspération, ~~~~ ~~~~~~~~~~~~~ ~~~ ~~~~~~’~~ ~~~ ~~~~~~~~~ ~~~ ~~’~~~ ~~~~~ ~~~ billet…\nTout ~~~~~ ~~~~ ~~~~~~~~, ~~~~ ~~’~~~~~~~~~~~ ~~~~ ~~~~~~ ~~~ ~~~~~~, ~~~~~~~~~~~~ ~~~ ~~~~~~~. ~~~ ~~~~~~~~~ ~~~~~~~~~~, ~~~ plus, des photographies ~~~~ ~~~~~~~~~~~~ ~~’~~~~~~~ ~~~~~~~ ~~~~ ~~~~~~~~~~~~~ ~~~~~~~~~~ ~~’~~~~~~~ ~~~ ~~’~~~~~~~~~ ~~~ ~~’~~~~ ~~~~~~ ~~~~~~ ~~~~~~, ~~~~~~~~ ~~~~~ ~~’~~~ ~~~~~~~, ~~~ ~~~~~~~~ ~~~ ~~’~~~~~~ ~~~~~~~~ : ~~ ~~’~~~ ~~~~~~ que par les ~~~~~~, ~~~~~~~~, ~~~~~~~~~ ~~~ ~~~~~~~~~, ~~~ ~~~ ~~~~~ ~~~~~~~ ~~~ ~~~~ ~~ ~~~~ ~~~~~~~~~~~ ~~~~~~~~~~, ~~~ ~~~~ ~~~~~~~~ ~~~~~-~~~~~ visible.\nJ’observais ~~~~~ ~~~ ~~~~~~~ ~~~~~~~~~ ~~~ ~~~~~~~, ~~~~~~~~~ et courtes colonnes ~~~~~~~~~, ~~~~~ ~~~ ~~~~~~~ ~~~~~~~~~~~ ~~~ ~~~~~~~~~. ~~~~~~~~~ ~~~~ ~~~~~ ~~~~ ~~~~~~~~~~~~ ~~~~~~~~~~~ ~~~~~ ~~’~~~~~~~~~~~. ~~~ ~~~~~ ~~~~ ~~~~~~~~ ~~~ ~~~~ ~~~ ~~~~~~ ~~~~~~~ ~~’~~~~~~~~~~~~ ~~~ ~~~ place du Peuplier, ~~~~~~~ ~~ ~~~~ ~~~ ~~~ ~~~~~, ~~~~~ ~~~~~~~~~~ ~~~~~ ~~ ~~~~ ~~~~~~~~~~~ ~~~~~~~~~~~~~. ~~~~~ ~~~~~~~~~~ ~~~~~~~~~~~, ~~~~~~~~~ ~~ ~~~~~~~~, ~~~~~~~~ ~~~ ~~~~~~ ~~ ~~~~~~ ~~~ ~~~~~~ ~~~ Peuplier et le ~~~~~~~ ~~~~ ~~~~ ~~~~ ~~~~~~~~ ~~~ ~~~ ~~~~~~~~. ~~’~~~~~~~~~~~ ~~~~~~~~~~ ~~’~~ ~~~~ ~~~~~~~ ~~~ ~~’~~~~~ ~~~ ~~~~~~ ~~’~~~~~~~~ ~~~ ~~~~~~~ ~~~~ ~~ ~~~ ~~~~~~, ~~~~~~~~~~~~, ~~~ ~~~~~~~~~~ du Pincio et ~~~~ ~~~~~~~ ~~~~~~~~~~ ~~~~, ~~~~~~~~~~~ ~~~~ ~~~~, ~~~ ~~~~~~~~~ ~~~~~~~ ~~~ ~~~~~~ ~~~~ ~~~~~ tard.\nBoullée ~~~~ ~~~~~ ~~ ~~’~~~~~~~~, ~~~~~ ~~~~~~~ ~~~~ ~~~~~~~. Son Phare ~~~ ~~~~~~ conique se retrouve presque tel ~~~~~, ~~~ ~~~~~~ ~~~~~, ~~~~~~~~ ~~~ ~~~~ ~~~~~~~~, ~~~~~ ~~~ ~~~~~~~~. ~~ ~~’~~~~ ~~’~~~~~~~~ ~~~ ~~~~~~~~~~~, ~~~~~ ~~~ ~~~ ~~~~~ ~~~~~, ~~’~~~~ ~~~~ ~~~~~~~~~~~~ ~~~ ~~~~~~~~~~ ~~~~~~~ aussi « tutto il fascino ~~~ ~~~ ~~~~~~~~~~~ dechirichiano ». ~~~ ~~~~~~~ ~~~~~~~ ~~~~~~~~~ ~~ ~~~~~~ ~~~~~~~~~~ ~~~ ~~~~~~~~~~~~~~ ~~~~ ~~~~ ~~~~~~ même, Veduta ~~~ ~~~~~~ ideale, et « per ~~~~~~~ ~~~~~~~~~~~~~ ~~~~~~~ ~~ ~~~~~~~~~~~~~~, ~~~~~ teoremi di geometria. ~~~~~ ~~’~~~~~~~~~~~~ ~~~ ~~~~~ ~~~~~~~ ~~~~~~ ~~~~~~, ~~~~~~~ ~~~~~~ ~~~~~ ~~~~~~~~~, ~~~~~~~~~~~ ~~~ ~~~ ~~~~~~ ~~~ vuoto, ~~~~. » (~~~~~ ~~~~~~~ ~~~~~~~. ~~~ ~~~~~ ~~~~ ~~~ ~~~~-~~~~~~~~~~~~ ~~~~~~ aussi en italien : ~~~~ ~~~ ~~~~~~ ~~~~~~ ~~~, ~~~~~~ ~~~~~ ~~~ ~~~~~ ~~~~~~ ~~~ ~~~~~~~~). ~~~ ~~~~~~~ ~~’~~~ ~~~~~~~~ ~~~~~~~~~~~~ ~~~~~ ~~~~ ~~~~ ~~ ~~~~~~~~~~ ~~ ~~~~~~~~~~, ~~~ ~~~~~, ~~~~ une extraordinaire prémonition, ~~~~, ~~~ ~~’~~~~~~~~~~~~~ fasciste.\nJe ~~~~~ ~~~~~~ ~~~ ~~~~~~~ ~~~~~~~~ ~~~~~ ~~ ~~~ ~~~~~~~~~~ ~~~ ~~~ ~~~~~~~. ~~~ ~~~ ~~~~~~~ ~~~~ ~~~ ~~~~~~~ ~~~ ~~~~~~~~, ~~~ ~~~~~~~, ~~’~~~~ pas si mythique ~~~’~~~ ~~~~~~~~~ ~~~~~ ~~~ ~~~~~~~, ~~~ ~~~ ~~~~~~ ~~~~~~~. ~~’~~~~~~~~~~ ~~~~~~ ~~~ ~~~~~~, ~~~ ~~~~~~, ~~~ ~~~~~ ~~~~~~~~ ~~~~~~~~~~, ~~~ ~~~ ~~~~ ~~~~~~~~~~~~ ~~~~~ ~~~~~~~~~, ~~ ~~~~ gardiennes discrètes, aimables, ~~~~~~~ ~~~~~, ~~~~~~~~~ ~~~~~ ~~~ ~~~~~~ ~~~~~~~~~~ ~~~~~~~. ~~~ ~~’~~~~ ~~~~ ~~~~~~ ~~~~ ~~~~~ ~~~~~~~~~~~, ~~~~ ~~~~~ ~~~~~~~~, ~~~ ~~~~~~~~ ~~~ ~~~~~~~~, ~~~ ~~~~~~~~ ~~~~~~~ ~~~~~~ ~~~~~~ comme des garde-chiourmes ~~~~~ ~~’~~~~~~~ ~~~’~~~~~~ ~~~~~~~~~ ~~~~~~~ ~~~~~ ~~~~~~ ~~~~ ~~~~~~ ~~~~~~ ~~’~~~~~~ ~~~~~ ! ~~~~~ ~~’~~~~~~ ~~~~~ ~~~ ~~~~~~~~~ ~~~~~ ~~~ ~~~~~~~. ~~~ ~~~~ ~~~~~~~ ~~ ~~~ ~~~~~ ~~’~~~~ la pierre angulaire ~~~ ~~~~~~~~, ~~~ ~~~~~-~~~~~ ~~~ ~~~ ~~~~~~~~~~~~~ : ~~~ ~~~~~ ~~~ ~~~~~~~~ — ~~~ ~~~~~~~~ ~~~~~~~, ~~~ l’occurrence.\nOù ~~~~~~~~~-~~-~~~ ~~ ~~~~ ~~~ ~~~~~~~~~ ? ~~~~~~~~~~ ~~~ ~~~~~~~ ~~~~~ la villa Médicis, ~~~~~~~~~ ~~~ ~~~~~~~~ ~~~~ ~~~~~ ~~~~~ ~~’~~~~~~~~~~ ~~~~~ ~~~~~~ ~~~~~, ~~~~ ~~~~~~ ~~~~~~~~~, ~~’~~~ ~~~~~~~~~ ~~~ ~~~~~~~~~~ ~~~ ~~~~~~~~ ~~~-~~~~ ~~~~~ ~~~ ~~~~ ~~~~~~~~~ ~~~~, ~~~ ~~’~~~ bel et bien ~~~~~~~~~ ~~~~ ~~~~~~ ~~~ ~~~~~, ~~~~ ~~~~~ ~~~~~ ~~~~~~ ~~~~~~~ ~~ ~~~~ ~~~~~~~~~~~~. ~~’~~~ ~~~ ~~~~~ ~~~ ~~~~~ ~~~~~~~~ ~~~ ~~~~~~~~, ~~~ ~~’~~~ ~~~~~~~~ ~~ ~~~~~~~~ ~~~~ petite bonde de ~~~~~~~~~~~, ~~~~~~~~~~~~~~, ~~~~ ~~~~~~~ ~~~ ~~~~~~~~~~ ~~’~~~~ ~~~~~ ~~~ ~~~~~~~. ~~~ ~~~~ ~~~~~~~~, ~~~~~ ~~~ ~~~~~ ~~~~~~~~~~ ~~~ ~~~ ~~~~, ~~~~~~~~ ~~~ ~~~~~~~~~ ~~~~~~~~~~~~ ~~~ ~~~~ ~~~~~ ses actions pourrait ~~~~~~~~~ ~~~~~~~~~~~~~~~ ~~~~ ~~~~ ~~~~~~~ ~~~~ ~~~~~~~, ~~~~~ ~~~~~~ ~~~ ~~~~~~~~, ~~ ~~~ ~~~~~~~~~~~~~, ~~ ~~~ ~~~~~~~~~ ~~~~ ~~~~~ ~~~ ~~~~ ~~~~~~~~, ~~~ ~~~~~~~~ ~~~~ ~~~~~~~~~~~~ ~~~’~~~ a pris à ~~~~~ ~~~~~~~~. ~~~~~ ~~~~ ~~~~~~~~~ ~~~~~~~~~ ~~~ ~~~ ~~~~~~ ~~~~~~~~ ~~~~~~~ ~~~~ ~~~~~~~~~~-~~~. ~~~~~~~~~ ~~~~ ~~~~~ ~~~~~~~, ~~~~ ~~~~~~~~~~ ~~~~ ~~~~~ ~~~~~~~, ~~~~~ ~~~~~~~~~~. ~~~ ~~~~~~ ~~~ suite.\nObjet de grandes ~~~~~~~~~~~~ ~~~~, ~~~ ~~~~~ ~~~~~~~~~ ~~~~~~-~~~~~~~~~, ~~~~ ~~~~~~~ ~~’~~~ ~~~~ ~~~~~~~~~ ~~~~~~~~~~~ ~~~ “~~~~~~~~~~ ~~~ ~~~~~~~~~~~~~” ~~~~~~~ ~~~~ ~~~~~~~ ~~~~~~ ~~~ ~~~~~~ ~~~~~~~~~~ ; ~~~ ~~~ ~~~~~ ~~~~~~ ingresque, on aime ~~ ~~’~~~ ~~~~~~~~~~~, ~~~~~ ~~~~ ~~~~~ ~~~~~~~~~~~. ~~~~~~~~ ~~~~~~ ~~’~~~~~~ ~~~~~ ~~~~ ~~~ ~~~ ~~’~~~~~~ ~~~~~ ~~~ ~~~~~~ ~~~~~~~, ~~~~~ ~~~~~~~~ ~~~~ ~~~~ ~~~~~~~~~~~, ~~~~~~~~ ~~~~~~~~~~~, ~~’~~~ voulût pas. Mais ~~~~~~~~~~~ ~~~ ~~~~~~~~ ~~~~~, ~~~ ~~’~~ ~~~~~ ~~~~~~, ~~~~~~ ~~~ ~~~~ ~~~~~ ~~~~~~~, ~~~~~~~~ ~~’~~~~~~~~~~~~~~~ ~~~~ ~~~~~~ ~~~ ~~~ ~~~~ ~~~~~~~~, ~~~~~ ~~~~~~~~~ ~~~ ~~~~~~~~~~ ~~~~ ~~~~~~~~~~, probablement à son profit.\nFrize ~~~~ ~~~~~~ ~~~~~~. ~~~~ ~~~ ~~~~, ~~~~ ~~~~~~~~~~~ ~~~ ~~~~~ ~~~~~~~, ~~~~~ ~~~~~~~ ~~~~~~~~~~~~~ ~~~~~~~~ ~~~~~ ~~~ ~~~~~ ~~~~~ ~~~~~~~. ~~’~~~~ ~~~~~ ~~ ~~~~~~~~~~~, ~~~~~~ ~~~~ nous étions plus ~~~~~~~~ ~~~~ ~~~~ ~~~~~~~, ~~~ ~~~~~~~~ ~~~~~~ ~~ ~~~ Villa. In extremis nous ~~~~~~~ ~~~~~~~~ ~~~~~ ~~~~~ ~~~~~, ~~~~, ~~~~ ~~~ ~~~ ~~~~~~ ~~~~~ ~~~~~~~~~~, ~~~~ ~~~~~~ ~~~~~~~~~~~~~ ~~~~~~ lui, comme sculpteur. ~~~~ ~~~~~ ~~~~~~~~~~. ~~~ ~~~ ~~~~~~~~ ~~~~ ~~~~~~ ~~~ ~~~~~~~~~~ ~~~~~~~~. ~~~~~ ~~~~~~~ ~~~ ~~~~~~~~~. ~~~~ ~~~~~~~~~ ~~~~~~~~~~~~~~ ~~~’~~~ ~~~~~~~ ~~~~~ ~~~~ ~~~~~~~ ~~~~~~~~~~~ ~~~~~~~~ ~~~’~~~ ~~~~~ dise bonjour, et ~~~~~~~~~~ ~~ ~~~~~~. ~~~ ~~’~~~ ~~~ ~~~~~~ ~~~~ ~~’~~~~~~~~~~~ ~~’~~~ ~~~~~~, ~~~~ ~~~~ ~~~~~. ~~~~~ ~~ ~~~~~, ~~~ ~~~~~ ~~~~ ~~~~~~~~~~ ~~~~~~~~~ : ~~~ ~~~ ~~~~~~ ~~~~ ~~~~ gens qu’on connaît. ~~~~~~ ~~’~~~~~~~~~, ~~~ ~~~~~~ ~~~~~~~~ ~~~~ ~~~~~~~~~~, ~~~~ ~~~~~~~~~~ ~~~’~~~ ~~~~~~~ ~~~ ~~~~~~~~~~ ~~~ ~~~~~, ~~~ ~~~~~~, ~~~~ ~~~~~~~~~~ ~~~’~~~ ~~~~~~~~~ ~~~~~ ~~~ ~~~~~ ~~~~~~, ~~~ ~~~~ un sentier isolé. ~~~~~ ~~~~~ ~~~ ~~~~~ ~~~ ~~~~ ~~~~~~~~~~, ~~~~, ~~’~~~ ~~’~~ ~~ ~~~~ ~~~ ~~~ ~~~~~~~~~~~~~ ~~~~~~~~~, ~~~ ~~~~~ ~~~~~~~~~ ~~~ ~~~ ~~~~ ~~~ ~~~~~.


E Bro-Flandrez (Stad Beljiad) 25% eus ar vugale skol-vamm ne gomzont ket izelvroieg er gêr. Ha 22% evit ar vugale skoliataet er skolioù kentañ derez. Peseurt yezh a vez komzet ganto neuze ? Galleg evit un darnig anezho surawalc’h met dreist-holl yezhoù all, « egzotikoc’h » moarvat…\nMa n’eo ket barrek a-walc’h bugel-mañ-bugel ar gelennerien en em soursio muioc’h outo. Met ma n’eo ket gwall-gwall-varek, e c’hello kinnig ar gelennerien d’ar gerent lakaat o bugel da eilañ. Ma n’eo ket mat dezho e vo lakaet ar bugel da heuliañ un « hentad a enframmañ yezhel ». « Gouzout izelvroieg eo an alc’hwez evit pakañ an holl c’houziegezhioù » eme Ben Weyts, anezhañ ministr flamank an deskadurezh hag ezel an N-VA, ar vroadelourien flamank.\nEr gumuniezh gallegour eo memes mod evit a sell ouzh ar vugale ha ne gomzont ket galleg er gêr : 25% anezhe a zo ganet gant ur yezh all. Pezh zo, ne zaio ket ken pell an traoù er skolioù gallek evit lakaat ar vugale da zeskiñ ar yezh. Abaoe 2009 ez eus bet lakaet e pleustr ur bolitikerezh skolel anvet « ar galleg evel yezh kelenn », da lavaret eo kentelioù « galleg yezh estren » ouzhpenn.\nPeseurt yezhoù a vo komzet ar muiañ e Bro-Veljia a-benn 10 pe 15 vloaz avat ? Amañ emañ an dalc’h…\nSource : https://www.rtbf.be/info/societe/detail_en-flandre-les-eleves-devront-desormais-passer-un-test-de-langue-en-troisieme-maternelle?id=10778230\nA La Une 29/12/2021 04:09\nLe Miroir du Nord. Naissance d’un nouveau média alternatif en Flandres, Artois et Hainaut


QUALIF Emploi : la formation à distance · Région Bretagne\nDegemer > Hor c’heleier > QUALIF Emploi : ledanaet eo ar c’hinnig pellstummañ e Breizh\n13 Mae 2020\nKrog e oa ar pellstummañ d’ober e dreuz dija ha ranket ez eus ivez mont diouzh an enkadenn a-fet yec’hed gant Covid-19 emaomp enni ; rak-se eo bet ledanaet ar c’hinnig war an dachenn-se gant an aozadurioù stummañ e Breizh da-geñver ar programm QUALIF Emploi .\nstummadur micherelaat evit 11 gennad labourerezh er bloaz-mañ\nplas ouzhpenn er pellstummadurioù e 2020\nAbaoe miz Genver 2020 e oa ar pellstummañ o vont war-raok e Breizh pa oa bet digoret stummadurioù nevez evit meur a c’hennad ha meur a vicher. Kresket c’hoazh eo ar c’hinnig e Breizh gant ar programm QUALIF Emploi evit mont diouzh ar bandemiezh. Broudañ a reomp an dud da vont war an tu-se evit respont da ezhommoù ar bed a vremañ war hir-amzer hag evit talañ ouzh an enkadenn.\nAr stumadurioù evit pep gennad\nEn em ober diouzh an enkadenn\nRanket o deus an darn vrasañ eus an aozadurioù stummañ en em ober diouzh an enkadenn yec’hedel abalamour da zelc’her gant ar stummadurioù ; gant se int aet war-zu ar pellstummañ. Pa’z omp karget da sevel ar gartenn ha d’arc’hantaouiñ ar stummadur dibaouez, hon eus cheñchet an doare d’aozañ hor marc’hadoù publik evit mont da-heul an emdroadur-se ha delc’her da arc’hantaouiñ ar stummadurioù-se.\nMont war-zu ar pellstummañ\nE miz Genver 2020 e oa cheñchet ar programm QUALIF Emploi dija p’en doa sikouret digeriñ pellstummadurioù nevez gant ur savenn deskiñ enlinenn. Er stummadurioù nevez-se e vez degaset ur sikour pedagogel ha niverel d’an dud ha kinniget e vez mareoù en embregerezhioù a-bep-eil, gant seitek stummadur micherelaat e 10 gennad labourerezh. Roet ez eus arc’hant evit 350 plas nevez e stummadurioù er bloaz-mañ evit an dud eus Breizh a zo o klask labour.


Joaquina Téllez-Girón - Wikipedia\nJoaquina Téllez-Girón (Madrid, 21 a viz Gwengolo 1784 - Madrid, 17 a viz Du 1851), markizez Santa Cruz, a oa ur varkizez spagnol a zo bet poltredet gant Goya.\nPoltred Markizez Santa Cruz, gant Goya.\nDuged Osuna hag o bugale, gant Goya (1788). Joaquina gant he zud pa oa bihan.\nMerc'h e oa da Pedro de Alcántara Téllez-Girón ha María Josefa Pimentel, navet duged Osuna. O eil merc'h e oa. He zud a oa paeroned ha harperien arzourien. Brudet eo an itron abalamour d'he foltred a voe graet gant Goya, hag anvet Poltred markizez Santa Cruz.\nGoya a oa mignon d'he zad, markiz Osuna (ur gêrig e Proviñs Sevilla), ha poltrediñ e verc'h a reas pa oa-hi 21 bloaz. En amzer-se eo e timezas ar vaouez yaouank da José Gabriel de Silva y Walstein, markiz Santa Cruz, kentañ rener Mirdi ar Prado.\nMeulet e veze kened ar vaouez, hervez an testenioù, ha mignonez e oa ar varkizez d'an arzourien ha skrivagnerien. Poltredet e oa bet dija gant Goya pa oa bihan, a-gevret gant he zud, en un daolenn vras Los duques de Osuna y sus hijos, war ziskouez ivez e Mirdi ar Prado.\nPoltred Markizez Santa Cruz\nAdtapet diwar « https://br.wikipedia.org/w/index.php?title=Joaquina_Téllez-Girón&oldid=1930754 »


gbb Dielloù — Mignoned ar brezhoneg\nGBB a zeu a vo d'ar Gwener 30 a viz Even betek an 2 a viz Gouere 2023 e Langoned. Kinnig a reomp d'an holl a zo dedennet evit kemer perzh en aozadur mont da gejañ gant skipailh aozerien hag aozerezed ar gouel. D'ar Sadorn 30...\nBloavezh mat deoc’h !\nKinnig a ra skipailh Mignoned ar Brezhoneg deoc'h he gwellañ hetoù evit 2021. Gant ma vo leun a levenez hag a vrezhoneg evel-just ! Evidomp e vo 2021 bloavezh an 11vet Taol-Lañs (mod pe vod ! ) ha trede embann Gouel Broadel ar Brezhoneg (aozet ganeomp e...\nAsambles gant Ar Redadeg !\nDifi a-stroll AR REDADEG Diaezamant 'zo bet evit ar Redadeg ar bloaz-mañ gant pandemiezh Covid-19. Met bev ha mennet e chom aozerien·ezed an darvoud ! Kas a reont un difi bras d'an holl a zo tomm o c'halon ouzh yezh ar vro : gwerzhañ an holl...


Pajenn:Le Clerc - Ma beaj Jeruzalem, 1902.djvu/197 - Wikimammenn\nPajenn:Le Clerc - Ma beaj Jeruzalem, 1902.djvu/197\ndeve Kalon Jezuz evidomp, ec’h eo, hep mar e-bed, ar mene Sion, mene ar Senakl.\nStad vraz eta a zo bet en kalono ar belerined pa o deuz kleved laret gant an Tad Leopold, goude an Aviel, ha gant an Tad Bailly, goude an oferen, e zo c’hoant da zevel aman eun iliz en enor d’ar Galon Zakr. Evit enori Kalon Jezuz, ha ’vit goestlan d’ei hon bro ec’h omp deut aman, ni pautred Frans, ar blavez kentan euz an ugentved kantved.\n« Herve ’pez a lennomp en histor, ’me an Tad Leopold, Janed Ark, goude bean lemet digant ar Zauzon rouantelez Frans, a rentaz ’nei d’e ferc’hen, ar roue Charlez VII, mes ’n eur laret d’ean : « Autro jentil, c’hwel aze ho rouantelez a roan d’ac’h a-beurz Doue. Mes penegwir eo Frans ho tra, e pedan anoc’h breman da hadrei ’nei d’in-me. — Na d’ober petra ? ’me ar roue. — Roet ’nei d’in bepred : bremazonn e welfet. » Ober a reaz Charlez c’hoant Janed. Ha homan dioustu da daoulinan ha da laret a vouez uhel : « Jezus-Krist, ma Autro, rei a ran d’ac’h bro Frans. » Pep-hini ac’hanoc’h, pelerined ker, a fell d’ean laret aman hirie ar c’homzo-ze : Jezus-Krist, ma Autro, rei a ran d’ac’h ma bro Frans. »\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/197&oldid=105372 »\nKemmoù diwezhañ degaset d'ar bajenn-mañ d'an 9 Eos 2017, da 21:55.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/230 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/230\nSANT IAN, XX.\nket e oa Jesus hennes. (15) Jesus a lavaraz dezhi : Greg, perag e welez-te ? Piou a glaskez ? Hi, o credi e oa hennes ar jardiner, a lavaraz dezhan : Aotrou, mar d’eo te ec’h euz hen douget kuit, lavar d’in pe leac’h ec’h euz hen lakeat, hag e kemerin anezhan. (16) Jesus a lavaraz dezhi : Mari ! Hag hi, o veza distroet, a lavaraz dezhan : Rabbouni ! da lavaret eo, va Mestr ! (17) Jesus a lavaraz dezhi : Na douch ket ouzin, rag n’oun ket c’hoas pignet etrezeg va Zad ; mes kea da gavoud va breudeur, ha lavar dezhe e pignan etrezeg va Zad hag ho Tad, va Doue hag ho Toue. (18) Ha Mari Madalen a zeuaz da annonsi d’an diskibien penaos he doa gwelet an Aotrou, hag hen doa lavaret an traou-ze dezhi.\n(19) Var ar pardaez euz an deiz-ze, a oa ar c’henta euz ar sizun, an norojou euz al leac’h ma oa assamblet enhan an diskibien, o veza serret, gant aoun rag ar Judevien, Jesus a zeuaz, hag en em brezantaz en ho c’hreiz, hag a lavaraz dezhe : Ar peoc’h ra vezo ganeoc’h ! (20) Ha goude beza lavaret an dra-ze dezhe, e tiskouezaz dezhe he zaouarn hag he gostez. An diskibien eta, o velet an Aotrou, ho doe eur joa vraz. (21) Ha Jesus a lavaraz adare dezhe : Ar peoc’h ra vezo ganeoc’h ! Evel ma hen deuz an Tad digasset ac’hanoun, evel-se ive me a gas ac’hanoc’h. (22) Ha pa hen doe lavaret kement-se, e c’hwezaz varnezhe hag e lavaraz dezhe : Recevit ar Spered-Santel. (23) Da biou-benag e pardonot ar pec’hejou, e vezint pardonet dezhe ; hag ar re da bere ho dalc’hot, e vezint dalc’het dezhe.\n(24) Hogen, Thomas, unan euz an daouzec, galvet Didimus, ne oa ket ganthe pa zeuaz Jesus. (25) An diskibien all eta a lavaraz dezhan : Ni hon euz gwelet an Aotrou. Mes hen a lavaraz dezhe : Ma na velan en he zaouarn merk an tachou, ha ma na lakaan va biz en merk an tachou, ha ma na lakaan va dorn en he gostez, me na gredin ket.\n(26) Eiz deiz goude, he ziskibien a oa adare en ti, ha Thomas a oa ganthe. Jesus a zeuaz, an norojou o veza serret, hag en em zalc’haz en ho c’hreiz hag a lavaraz : Ar peoc’h ra vezo ganeoc’h ! (27) Neuze e lavaraz da Dhomas : Laka da viz aman, ha sell ouz va daouarn ; astenn ive da zorn, ha laka-hen em c’hostez, ha na vez ket eun\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/230&oldid=125338 »\nKemmoù diwezhañ degaset d'ar bajenn-mañ d'an 9 Eos 2018, da 12:14.


Pajenn:Herri - Skrituriou sakr - Exod, 1861.djvu/165 - Wikimammenn\nPajenn:Herri - Skrituriou sakr - Exod, 1861.djvu/165\namzer eghet eur bloaz, pa’z eo guir e oa savet ann tabernakl enn he blom, ha peptra renket enn he bras d’ann deiz kenta euz ar miz a zigore ann eil bloaz ma eo deuet ar bobl er meaz euz ann Ejipt. Kement-se a c’hoarveze etro miz meurz 2514 goude krouidighez ar bed, 1490 araok donedighez Jezuz-Krist.\nMoïzes a zakraz ann tabernakl hag ann traou a oa enn he zervich gant eol ar zakradureziou, hervez ma eo merket er pennad xxx ; sakri a reaz ivez Aaron hag he vipien, guiska a reaz d’ezho ho dillad beleien hag e reaz eur zakrifis da Zoue var eunn dro gant-ho. Ha Doue a ziskouezaz c’hoaz he gountantamant dre eur mirakl braz. Eunn tan burzuduz, a ziskennaz var ann aoter, hag a zevaz loened ar zakrifis gant ann traou all a oa bet kennighet da Zoue. Ar bobl, o velout ar burzud, en em strinkaz he fas d’ann douar da adori Doue, gant doujanz, levenez hag anaoudeghez vad. (Levitik ix, 23, 24).\nEr c’hiz-se e vez sakret, pe vennighet, enn hor relijion-ni kement tra a zervich endro d’ann aoter ; ha sakramant ann urz a ro d’hor beleien ar galloud da ober ho c’harg hag ar c’hras d’he ober ervad.\nLevenez santel eunn deiz ker kaer a oe troublet gant eur goall daol, pa zonjer nebeuta. Var ar pardez pa oe deut ar mare da ellumi kleuzeuriou ar c’hantoler braz, ha da zevi ezanz var aoter ar c’houesiou mad, Nadab hag Abin, mipien kosa Aaron, a gargaz ho ezansoueriou euz a eunn tan ha n’ho doa ket kemeret divar aoter ar zakrifisou-losk, evel ma c’houc’hemenne al lezen hen ober. Lakaat a rejont ho ezanz var a glaou-ze ha ne oa ket bennighet, hag e kennighent ar vogheden anezhan da Zoue var aoter ar c’houesiou mad. Kerkent eunn tan burzuduz deuet euz ann aoter, ho devaz ho daou hep suilla nag ho c’horf nag ho dillad. Ann holl a oe strafuillet. Moïzes a gonzolaz Aaron, o rei d’ezhan da glevet ne oa ket eur pec’hed marvel fazi he vugale. Mes ret e oa da Zoue rei eur skouer, evit ma vije miret lidou he relijion\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/165&oldid=115151 »\nKemmoù diwezhañ degaset d'ar bajenn-mañ d'an 19 Ebr 2018, da 14:16.


Kanton Sant-Filberzh-Deaz - Wikipedia\nLec'hiadur sant-Filberzh-Deaz e departamant Liger-Atlantel\n48 283 ann. (2017)\nKanton Sant-Filberzh-Deaz a zo anezhañ ur rann velestradurel eus Bro-Raez, e Bro-Naoned, e Breizh, e departamant al Liger-Atlantel hag e rannvro Broioù-al-Liger (Frañs). Brasaet e oa bet da 22 gumun gant dekred ar 25 a viz C'hwevrer 2014.\n1.1.1 Kumunioù Kanton Sant-Filberzh-Deaz (1790-1801)\nKrouet e voe Kanton Sant-Filberzh-Deaz e 1790 gant teir c'humun ennañ. Lakaet e voe e Bann Machikoul. E 1800 e voe lakaet en Arondisamant Naoned. E 1801 e voe miret ha brasaet ar c'hanton pa voe diskaret kantonioù arall gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.\nKumunioù Kanton Sant-Filberzh-Deaz (1790-1801)Aozañ\nKanton Sant-Filberzh-Deaz a yae teir c'humun d'ober anezhañ: Sant-Filberzh-Deaz, penn ar c'hanton , Kerc'hevrel  ha Sant-Leven-ar-C'hoad .\nE 1801 e voe lakaet kumunioù Kerlouevig  ha Sant-Koulman  er c'hanton.\nKanton Sant-Filberzh-Deaz a yae 5 kumun d'ober anezhañ:\nKanton Sant-Filberzh-Deaz a ya 12 kumun d'ober anezhañ:\n↑ Cassini - EHESS - Fichenn kumun Sant-Filberzh-Deaz\n↑ Cassini - EHESS - Fichenn kumun Kerc'hevrel\n↑ Cassini - EHESS - Fichenn kumun Sant-Leven-ar-C'hoad\n↑ Cassini - EHESS - Fichenn kumun Kerlouevig\n↑ Cassini - EHESS - Fichenn kumun Sant-Koulman\nAdtapet diwar « https://br.wikipedia.org/w/index.php?title=Kanton_Sant-Filberzh-Deaz&oldid=1821102 »


Referendom#2 Bro-Skos : Sharleen Spiteri Evit An Dizalc'hiezh !\nCheñchit tu Mari-Terez !\nPeseurt paotr n’en deus ket huñvreet da « bakañ » Sharleen Spiteri, kanerez ar strollad rock Texas, pa oa yaouank ? Ur gwir ikon eus ar bloavezhioù 80 e oa hi ha chomet eo koant evel ur rozenn !\nDa geñver ar referendom kentañ war dizalc’hiezh Bro-Skos e 2013, Sharleen Spiteri hag ar strollad Texas, a savas a-du gant an unvanerien. D’ar mare-se e lavaras ar ganerez meur a wech en em sente hi « breizhveuriadez ». Kouantoc’h zo, ne oa ket sur e oa Bro-Skos evit bevañ hep ar Rouantelezh-Unanet a-fed ekonomiezh.\nMet abaoe he deus cheñchet meno ! Bremañ Sharleen Spiteri a souten ar « Yes » d’an dizalc’hiezh evel holl sonerien ar strollad Texas. Setu ar pezh a zo bet embannet gant ar strollad war e gont Twitter :\nThis is not true. After Brexit, Sharleen and the rest of the band now support Scottish Independence. https://t.co/T5MGKdnFo4\n— Texas (@texastheband) September 13, 2021\n6000 likes a zo bet kaset hag ul lañvad a evezhiadennoù.\nE brezhoneg 15/10/2021 05:11\nCulture & Patrimoine 15/10/2021 04:38\nE brezhoneg 14/10/2021 05:28\nSinet e vo ar garta gentañ « Ma commune aime le picard » e Pikardi\nCulture & Patrimoine 13/10/2021 04:25\nUl levr war istor Felger war ar stern


Buhez ar Zent. pages 538, 539, 540. Encyclopédie Marikavel.\npages 536, 537, 538\nPages 538, 539, 540\nGwilherm, eskob Sant-Brieg, brudet dre ar madoberou a skuilhas, dre ar stourmajou a c'houzanvas evit ar justis, dre ar vertuziou a vagas ha dre ar miraklou a reas, a welas an de en Bro-Arvor, en blaveziou divezan an XIIet kantved.\nDal ma tigoras bleuniou kentan e yaouankiz, e oa troët da garet an Otrou Doue ha d'hen diskouez, dreist-oll, dre an evezted a lake da viret e c'hlanded.\nKement a c'hened a oa war e dâl, ma klaskas merc'hed divez e douelli hag e zougen gante d'an droug ; Gwilherm o zrec'has, a drugare Doue, hag a zalc'has ken dinam e ine ma lavared e oa eun eil Jozef.\nJosselin, eskob Sant-Brieg, a roas d'ezan an Urziou Sakr, hag en e amzer hag en hini Per ha Silvestr, an daou a azezas war gador eskob Sant-Brieg war e lerc'h, e labouras war-dro an ineou hag e reas d'eze eur vad dispar.\nDa varo Silvestr, war-dro ar bla 1220, mouez an holl hen lakas en penn an eskopti. « Pastor eus ar re wellan, eme Innosant IV, rei a reas tri seurt magadurez d'an ineou a oa fiziet ennan : magadurez e brezegennou, magadurez ar grasou a denoe warneze dre e bedennou, ha magadurez ar skouer vat en peb hent.\n» N'eo ket souez eta, eme ar pab-ze c'hoaz, e vije neuze lorc'h en Sant-Briegiz gant eun hevelep eskob, rak Gwilherm a oa, dre ar gelennadurez a roë, evel eun heol skedus o paran war Breiz a-bez ha war ar broiou-all tro-war-dro.»\nKen bras oa e garante evit ar beorien, ma ne deuas den ezommek ebet d'e gaout hep bezan sikouret ha frealzet.\nAlïes, elec'h chom en e wele, e tremene an noz war leur e gampr. Ha goude ma vije ôtrone vras oc'h azezan ouz e dôl, kammed ne zebre e-unan nemet boed dister, ha ne eve memet dour skler pe zour livet gant eun diveraden win.\nEn amzer-ze, Breiz a oa en he fenn eur gall, e hano Per ar Vrenn, lezhanvet «Fall-Gloareg», abalamour m'oa deut war e giz, goude bezan bet en penn an hent da vont da veleg. Eun den oa ha n'en em gave êz nemet o klask trabas ouz unan bennak.\n« Biskoaz n'am eus kavet den o kaout c'hoant d'ober kement a c'haou ouzin evel duk Breiz. » (1)\nO welet an dizurzou o sevel en o eskoptiou war-lerc'h an emgleo-ze, seiz eskob Breiz a dôlas an eskummunugen war an duk ha war ar re a oa et a-du gantan, en Redon.\nPer, gant ar gounnar, a lammas war danve Gwilnerm, eskob Sant-Brieg, Stephan, eskob Landreger, ha Josselin, eskob Roazon, hag o argasas er-mêz eus o eskoptiou.\nGwilherm ha Josselin a yeas neuze war eün da Rom, hag en o hano hag en hano o c'henvreudeur, e rojont da anaout da C'hregor IX an dristidigez a oa en Breiz. Ar pab, goude bezan studiet piz pep tra, a dôlas an eskummunugen war duk ha war seiz eskopti Breiz, d'an 30 a viz mae 1228, hag a zifennas ouz ar veleien ober ar pez a oa en o c'harg, nemet badezi ar vugale ha kovez an dud war o zremenvan.\nPer, elec'h anaout e fazi, a yeas neuze da heskinat ar rouanez Wenn hag he mab sant Loeiz.\nMes ar Vretoned, o welet o ilizou prennet, o beleien hag o eskibien divroët, a droas kein d'o duk hag a reas d'ezan plegan da c'hourc'hemennou ar pab (1230).\nAr peuc'h a deuas.\nEus Poitiers, elec'h m'oa en em dennet en dizro eus a Rom, Gwilherm a deuas adarre daved e bobl, a reas d'ezan ar gwellan digemer a c'heller ober d'eun den.\nGonezet mat en devoa e gurunen, ha Doue hen galvas davetan, d'an 29 a viz gouere 1234.\nE gorf a oe sebeliet en iliz-veur neve a lake sevel, hag ar miraklou a c'hoarvezas war e ve a reas d'ar pab Inno-sant IV lakat e hano war roll ar zent, d'ar 15 a viz ebrel 1247.\n(1) Oncq n'ai trouvé pis qui mal m'ait voulu faire comme li comte de Bretaigne.\nAn hini ne glask nemet plijout da Zoue ha kreski e c'hloar, a zo er bed, evel pa vefe gant Doue hepken, ha ne ra van ebet pe hen a zo enoret, pe hen a zo disprijet gant an dud.


Rajasthan pe Rājasthān (राजस्थान en hindi) zo unan eus stadoù India. Ar stad ec'honañ eo (342 239 km²). met n'eo ket an hini bobletañ, rak dezerzh Thar a c'holo ul lodenn vat anezhi, er c'hornôg (56,47 milion a dud e 2001).\nEn-dro dezhi emañ Gujarat er c'hreisteiz, Pakistan er reter, Madhya Pradesh er gevred, Uttar Pradesh ha Haryana er biz, ha Panjab en hanternoz. Jaipur, Jodhpur, Ajmer, Kota, Bikaner, Udaipur eo ar c'hêrioù brasañ. Kêr-benn ar stad eo Jaipur.\nSavet e voe stad Rajasthan e miz Meurzh 1949, pa voe unanet stadoù priñsed zo, evel Rajputana, Jaipur, Jodhpur... E 1956 voe astennet un tamm.\nTost da 90% eus annezidi ar stad a gaoze hindi, pe kentoc'h ur rannyezh anezhañ, ar rajasthani. E-mesk ar re all e kaver dreist-holl tud a gomz bhili (5,0 %) hag urdu (2,2 %).\nWar dachenn ar relijion, 88,8% eus annezidi Rajasthan a bleustr an hindouegezh, 8,5% an islam, 1,4% ar sikhegezh ha 1,2% ar jainegezh.\nGouarnamant stad Rajasthan -\nBurev Touristerezh Rajasthan\nAdtapet diwar « https://br.wikipedia.org/w/index.php?title=Rajasthan&oldid=1948279 »